Er dit barn på stoffer? - PDF\nDownload "Er dit barn på stoffer?"\n1 Er dit barn på stoffer? Kemikalier og hormonforstyrrende stoffer kan have alvorlige konsekvenser for vores børns sundhed, fra misdannede kønsorganer til astma og allergier. ^ ^ ^ Redigeret af Solvej Jul Nielsen Berlingske Research, februar 2012 B 1\n3 87 KEMIKALIER GÅR I ARV FRA MOR TIL BARN Det er ikke nok at holde op med at ryge og skifte til ansigtscreme uden parabener, når man bliver gravid. Århus Stiftstidende, De forureningsstoffer, der gennem livet ophobes i kvindens krop, bliver overført til børnene - særligt den førstefødte. Dansk-færøsk forskning sporede 87 kemikalier i nyfødte. af Lisbeth Svalgaard videnskab.dk For gravide overfører ikke kun de skadelige stoffer, de indtager under graviditeten, til fosteret. Også de forureningsstoffer, der gennem livet har ophobet sig i kroppen, overføres tilbarnet. Både under graviditet og under ammeperioden. Det viser ny dansk-færøsk forskning, der for nylig blev offentliggjort i Environmental Science and\n4 Technology, hvor man indsamlede prøver fra 100 nyfødte og deres mødre i Torshavn. I alt målte forskerne hele 87 kemikalier i kvinderne og deresbørn.»den ophobning af forurening i kvinden kan hun faktisk kun komme af med ved at blive gravid. Og det er meget uheldigt, da fosteret er særligt sårbart for skadelige påvirkninger under den tidlige udvikling,«siger Philippe Grandjean, der er forskningsleder på projektet og professor i miljømedicin ved Syddansk Universitet.»Når barnet får overført forureningsstofferne, så kan det skade hjernens udvikling, immunforsvaret, kønsudviklingen og give forøget risiko for kræftsygdomme,«forklarer Granjean. Kviksølv går gennem moderkagen Indtil for nylig har forskere troet, at moderkagen til en vis grad beskyttede fostret mod skadelige stoffer, og primært kun lod ilt og næring slippe igennem. Men den nye undersøgelse viser, at både industrikemikalier som PCB, pesticider og diverse metaller også overføres gennem moderkagen. Forskerholdet indsamlede prøver fra brystmælk, væv fra moderkagen, blod fra moderen og navlestrengsblod og sammenlignede koncentrationen af stofferne. Ud fra resultaterne kunne de blandt andet konkludere, at nogle forureningsstoffer, som for eksempel kviksølv, stort set ikke udskilles i modermælken, men fortrinsvis passerer gennem moderkagen. For andre stoffer gør den omvendte tendens sig gældende, men resultatet er det samme -barnet udsættes for forurening via moderen. Første barn mest udsat Kvinder overfører, både under og efter graviditeten, de stoffer, der har ophobet sig i kroppen gennem livet, til deres børn. Men det første barn vil være mere udsat for de skadelige stoffer end de efterfølgendebørn, da moderen gennem den første fødsel og følgende amning skiller sig af med en del af de ophobede forureninger. De skader, barnet risikerer at få, er ikke bare fysiske, men kan også være mentale skader. Blandt andet er der risiko for indlærings-og adfærdsproblemer.»det er nødvendigt, vi finder ud af hvilke kemikalier, der udsætter fostrene for skader, og på den måde vil påvirke næste generation. På den anden side vil denne forskning kunne tage mange år. Derfor skal vi allerede nu vurdere og forebygge, så næste generation ikke allerede fra tilværelsens start skal påvirkes af skadelige stoffer i kroppen,«siger Philippe Grandjean. VIDENSKAB. DK Artiklen bringes i samarbejde med Videnskab. Se mere på Videnskab. dk STOFFERNE Du kan indtage skadelige stoffer på tre måder. Ved det, du spiser, for eksempel mad med pesticider. Ved det, du indånder, det kan være dampe fra maling eller cigaretrøg. Ved det, du smører på huden, for eksempel creme eller make-up. Stofferne bliver lagret i fedtvæv, hjerne, nyrer eller lever, og herfra bliver det langsomt optaget i blodet. Fra blodet overføres forureningen til\n5 moderkage, navlestreng og modermælk og altså videre til barnet. Kilde: Miljøministeriet virkning af en række kemikalier er værre, end man hidtil var klar over. Forskerne bag undersøgelsen konkluderer, at man hidtil har undervurderet den såkaldte cocktaileffekt, som opstår, når man er udsat for flere forskelligestoffer samtidig, der hver især er hormonforstyrrende. Forskerne har blandt andet undersøgt, hvad der sker, når drægtige hunrotter bliver påvirket af kemikalier, som hver for sig kan virke hormonforstyrrende og medføre misdannede kønsorganer hos deres unger. Rotterne blev udsat for en cocktail bestående af bekæmpelsesmidlerne vinclozolin og procymidon, samt lægemidlet flutamid, som alle har den uheldige egenskab, at de modvirker det mandlige kønshormon testosteron. KEMISKE STOFFER FARLIGERE END DU TROR Jydske Vestkysten, Advarsel: Børn født med misdannede kønsorganer og flere og flere barnløse kan skyldes hormonforstyrrende virkning fra kemikalier. Når antallet af børn, der fødes med misdannede kønsorganer, stiger, og når flere og flere par har svært ved at få børn, så kan en væsentlig forklaring meget vel være, at en lang række kemiske stoffer er farligere, end man hidtil har vidst. Et nyt stort forskningsprojekt, som Fødevareinstituttet på DTU står bag, dokumenterer, at den hormonforstyrrende Dosis var på et niveau, hvor stofferne hver for sig er uskadelige, men som kombination viste stofferne sig langt fra at være harmløse for de drægtige rotters unger. Hanungerne blev født med misdannede kønsorganer og med feminine karaktertræk i form af brystvorter. Skaderne svarede mindst til det, man kunne forudsige, hvis man blot vurderede stoffernes dosis samlet og antog, at der var tale om det samme stof. Forskerne bag undersøgelsen er nu gået i gang med at forberede endnu et studie af cocktailvirkningen af kemiske stoffer. RB GIFTIGE FAKTA Næsten hvert tiende danske drengebarn fødes med misdannede kønsorganer. Antallet af børn i Danmark, der fødes med misdannelser, er steget støt siden 1994.\n6 40 procent af årige danske mænd har forringet sædkvalitet. HER ER SKURKENE Hormonforstyrrende stoffer kan forekomme i frugt og grøntsager i form af rester af sprøjtegifte. Stofferne findes også i eksempelvis vinylgulve, tøj, visse malinger, rengøringsmidler, kosmetik, legetøj og plastik af polycarbonat. For at undgå stofferne kan man vælge produkter med miljømærkerne Svanen eller Blomsten og spise økologisk. Kilde: Informationscenter Miljø & Sundhed og Sundhedsstyrelsen.\n7 KEMISK HVERDAG Berlingske Tidende, Hver dag udsættes vi for en kemisk cocktail fra en lang række kilder. Miljøstyrelsen har beskrevet, hvordan et to-årigt barn på et døgn kan komme i berøring med hormonforstyrrende kemikalier: INDEKLIMAET TV, spillekonsoller, PCer, opladere og andre elektroniske produkter afgiver kemiske stoffer til indeklimaet, når de er tændt eller på standby. FØDEVARER En del af børnenes indtag af hormonforstyrrende stoffer kommer fra fødevarer. Fødevarer kan indeholde små mængder kemiske stoffer, der stammer fra miljøet, emballagen eller produktionen af fødevaren. GAMMELT LEGETØJ Mors gamle dukke, legepladsens bolde og storebrors dinosaurusser holder sig måske stadig godt - og kan være mindst lige så populært hos den to-årige som nyt legetøj. Men hvis det gamle legetøj er lavet af blød plast, er der risiko for, at det indeholder hormonforstyrrende ftalater. Også bademåtten eller dunken med badesæbe, der er udformet som en sjov figur, kan hurtigt blive forvandlet til legetøj. NYT TEKSTIL Nyt tøj, sengetøj og håndklæder kan indeholde kemiske stoffer, som dit barn kan optage gennem huden. HJEMMESIDEN DK har under fanen Otte Råd en lang række forslag til, hvordan den daglige kemiske cocktail kan fortyndes. MALING OG LIM Fingermaling, anden maling og lim kan indeholde skadelige stoffer. Børnene bør ikke putte legetøjet i munden, og fingrene skal vaskes grundigt efter leg. KOSMETIK Fugtighedscremer, solcremer, sæbe og shampoo kan indeholde butyl-og propylparaben. Disse stoffer kan udgøre en risiko for små børn.\n8 Man kender ikke den eksakte årsag, men det har uden tvivl relation til hormonforstyrrende stoffer,«sagde Troels Lund Poulsen til et pressemøde i Miljøministeriet i går, hvor en flok livlige to-årige bevæbnede med farvekridt samtidig arbejdede ihærdigt på at dekorere et stort postkort til EUs miljøministre. FORÆLDRE KAN BESKYTTE BØRN MOD KEMIKALIER Berlingske Tidende, En ny kampagne fra Miljøministeriet skal gøre forældre til småbørn bevidste om, hvad de selv kan gøre for at undgå hormonforstyrrende stoffer i hverdagen. af Tine Damgård, Mad og indeklima er de største kilder til hormonforstyrrende stoffer for Danmarks to-årige. Det viser en ny undersøgelse, som Miljøstyrelsen har foretaget gennem det seneste år, og på den baggrund offentliggjorde miljøminister Troels Lund Poulsen ( V) i går kampagnen» grunde til bedre kemi«. Initiativet skal ruste forældre til at beskytte deres småbørn mod kemikalier - hvad enten de forekommer i morgenmaden, håndsæben eller legedukken.»vi oplever i dag, at sædkvaliteten hos danske mænd er faldende, at flere børn fødes med misdannelser på kønsdelene, og at pigerne kommer tidligere i puberteten. Kræver politisk indsats»lovgivningen tager i dag ikke godt nok hånd om den såkaldte cocktaileffekt, der opstår ved den samlede påvirkning af flere hormonforstyrrende stoffer. Jeg har derfor taget emnet op over for mine europæiske ministerkolleger, og sammen med toårsundersøgelsen sender vi dem i dag et postkort udført af to-årige, så de også kan få øjnene op for, at vi må handle,«sagde Troels Lund Poulsen. Ifølge ministeren er det ud over forældrenes egen indsats nemlig også nødvendigt med et større politisk fokus på problemet.»vores børn burde trygt kunne bruge de produkter, der findes, hvad enten det er i supermarkedet eller legetøjsbutikken,«siger Troels Lund Poulsen, der håber på, at endnu flere sundhedsskadelige produkter fremover vil blive taget af markedet i takt med en øget kontrol fra Miljøstyrelsens side. Blandt de malende børn sidder skuespiller og ambassadør for kampagnen, Anne-Grethe Bjarup Riis, sammen med sønnen Gilbert. Hun mener også, at et større fokus på børns omgang med kemikalier er helt nødvendigt.»vi forsøger at købe økologisk tøj, mad og legetøj, men det kan virkelig være svært,«siger hun.\n9 FAKTA OTTE RÅD FRA KAMPAGNEN» GRUNDE TIL BEDRE KEMI«: 1) Sørg for et godt indeklima - luft ud og gør rent. 2) Server varieret mad, og brug egnet køkkengrej. 3) Køb svanemærkede plejeprodukter. 4) Køb plejeprodukter uden parfume. 5) Undgå de farligste phtalater. 6) Vask nye produkter før brug. 7) Smid gammelt, blødt plastlegetøj ud. 8) Køb CE-mærket og uparfumeret legetøj.\n10 neurologiske skader, vi hidtil ikke har kendt årsagen til. Forskerne mangler det endelige bevis de har ikke fundet den rygende pistol. Men de har samlet en række indicier, der peger i samme retning: Hvis vi vil forebygge skader på nervesystemet, skal vi for en sikkerheds skyld luge ud i junglen af kemiske stoffer. KEMIKALIER KAN GØRE BØRN DUMMERE Berlingske Tidende, Giftigt. 201 kemiske stoffer har potentiale til at skade vores hjerne, mens den er under udvikling i de første år, advarer forskere. Miljøministeren mener, der er styr på stofferne. Professor er uenig. af Pauli Andersen Når Søren og Mette har svært ved at kapere logaritmerne i matematiktimen, kan det være kemiske stoffer i maden, modermælken eller legetøjet, der har skadet deres evne til at tilegne sig stoffet. Miljømedicinere har fundet frem til 201 kemiske stoffer, som har potentialet til at skade hjernen, mens den udvikles i livmoderen og i barndommen. Og en international gruppe af børnelæger, gifteksperter og miljømedicinere siger nu i en fællesudtalelse, der netop er lagt på internettet, at der samlet set tegner sig et billede, der kan bidrage til at forklare nogle af de Den danske professor i miljømedicin Philippe Grandjean advarer i en artikel i det nyeste nummer af Ugeskrift for Læger om, at den eksisterende lovgivning ikke tager højde for, at fostre og børn er særligt sårbare over for neurologiske skader fra industriens kemiske stoffer.»der er behov for en langt bedre forebyggende indsats. Vi må hellere forbydestoffer og fastsætte lavere grænseværdier og så tage balladen med industrien bagefter. Alternativet er at vi venter på det endelige bevis, og det kan koste dyrt i lavere intelligens, ringere funktionsniveau og dermed færre indtægter for samfundet,«siger Philippe Grandjean. Han peger på, at halvdelen af de 201 stoffer i dag er blandt de mest anvendte. Særlig indsats afvises Miljøminister Connie Hedegaard (K) ser dog ikke behov for en særlig indsats på området. Hun peger på, at flere af stofferne allerede er forbudt, reguleret eller under ny vurdering. Og i et svar på et spørgsmål i Folketinget gør hun rede for, at den kemikalieform, REACH, som EU er i gang med, efter hendes opfattelse vil tage højde for børns særlige risiko for at kemikalier skader deres nervesystem.\n11 »Kernen i den nye kemikalieregulering er netop, at industrien skal kunne påvise, at det er forsvarligt at bruge deres kemikalier. Uanset de specifikke informationskrav i REACH kan vi altid kræve yderligere oplysninger af industrien, hvis vi mener det er nødvendigt. Det gælder også for sådanne skader på nervesystemet, som der peges på i artiklen,«skriver Connie Hede gaard til Folketingets Plan- og Miljøudvalg. Nødvendigt at tage ansvar Men Philippe Grandjean er uenig med ministeren i, at der er styr på stofferne.»eus nye kemikalieregler fokuserer på generel giftighed og på kræftrisiko. Der er ikke krav om undersøgelse af stofferne specifikt for neurologiske snger de nye regler ikke den risiko,«siger Philippe Grandjean. Professoren kalder miljøminister Connie Hedegaards svar for defensivt og mener, hun burde have valgt at tage sagen op i en større sammenhæng. Men der er jo intet bevis for stoffernes farlighed. Risikerer samfundet ikke at bruge enorme summer på noget som måske alligevel ikke er noget større problem?»jo, men hvis man vil have fremskridt i et moderne samfund, er man nødt til at vise risikovillighed. Vi kan vælge at sige, lad os nu se, det går nok, eller vi kan påtage os et ansvar. Jeg mener det er vores generation, som sidder med ansvaret. Tiden er inde til at tage alvorligt fat på området,«siger Philippe Grandjean. pesticider samt halvdelen af de 111 stoffer, der ikke er pesticider. Fakta: Forskere har identificeret 201 industrikemikalier, som har givet neurologiske skader i bl.a. arbejdsmiljøet, ved ulykker og ved selvmordsforsøg. Selvom der her er tale om langt større doser, end vi i almindelighed udsættes for i hverdagen, er de akutte skader tegn på, at stofferne også kan have kroniske effekter på f.eks. hjernens og nervesystemets udvikling i de tidlige år. Undersøgelsen afslørede: 90 sprøjtegifte 43 opløsningsmidler 25 metaller 43 andre organiske stoffer Stofferne findes i varierende grad og koncentration i bl.a.: Drikkevand Kosten Maling Legetøj Modermælken Kilde: Industrikemikaliers påvirkning af nervesystemets udvikling, Philippe Grandjean Ifølge en analyse fra Miljøstyrelsen er det de færreste af de 201 stoffer, den almindelige danske forbruger kommer i nærheden af. Det gælder ifølge analysen kun 11 af listens 90\n12 TRUSLEN FRA TEFLONPANDEN Weekendavisen, PFC. Smuds-og vandafvisende kemi i en række dagligdags produkter har en sløvende effekt på børns immunforsvar, viser ny dansk forskning. Det kan betyde, at børnevaccinationsprogrammet ikke er effektivt for op til ti procent af børnene. af LASSE FOGHSGAARD, Experimentarium Research Hvis man finder familiens gule vaccinationskort frem, vil man kunne se, at hele familien - børn som voksne - er blevet vaccineret mod sygdomme som kighoste, polio, mæslinger, fåresyge, kopper, difteri og stivkrampe. Det vil sige, at vi har gjort vores immunforsvar klar og beredt til at tage kampen op mod sygdomsfremkaldende virus og bakterier. Men nu viser et nyt dansk-færøsk studie, at stemplerne i vaccinationskortet ikke er en hundrede procent-garanti for, at vores børn ikke vil blive ramt af en af de kedelige sygdomme på kortere eller længere sigt. Undersøgelsen er netop blevet offentliggjort i det anerkendte videnskabelige tidsskrift JAMA. Forskere fra Københavns Universitet, Statens Serum Institut, Rigshospitalet, Færøernes Sygehusvæsen og Syddansk Universitet med professor Philippe Grandjean i spidsen har nemlig fundet ud af, at vores immunforsvar tilsyneladende er truet af den smuds-og vandafvisende kemi, som blandt andet findes i pizzabakker, poser til mikrobølgepopcorn, regntøj, sko-og sofaimprægnering og slip-letpander. Det er helt præcist de organiske fluorforbindelser, der går under forkortelsen PFC, der er på tale. De danske forskere er kommet frem til resultaterne ved at følge 587 færøske børn, fra de lå i mors mave og frem til 7- årsalderen. Alle børn tog del i det klassiske børnevaccinationsprogram, hvor de blandt andet blev vaccineret fire gange mod difteri og stivkrampe frem til det femte år. Forskerne analyserede så, om tilstedeværelsen af PFC i børnenes blod havde en effekt på vaccinationsresultatet. MERE præcist målte forskerne på, om produktionen af de specifikke antistoffer, som vaccinationen satte gang i, og som kroppen bruger til at beskytte sig mod de to sygdomme, var påvirket af, at der var PFC i børnenes blod. Resultaterne var mildest talt dramatiske. For der viste sig at være en klar sammenhæng mellem koncentrationen af PFC i blodet og børnenes evne til at producere de specifikke og sygdomsfrelsende antistoffer. Jo højere koncentrationen af PFC var i blodet, des mindre var produktionen af antistoffer.»alle børnene havde PFC i blodet, og vi kunne se, at de børn, som havde dobbelt så meget PFC i blodet i forhold til de andre børn, fik halveret deres antistofproduktion. For 43 børn ud af de 587 børn var antistofproduktionen så lav, at der er stor risiko for, at vaccinationen ikke vil få den tilsigtede langtidseffekt. Med andre ord vil knap en ud af ti børn ikke få den optimale effekt af børnevaccinationen, og det er helt uacceptabelt. Og vores resultater tyder med meget stor sandsynlighed på, at det er PFC, der er skurken,«siger Philippe Grandjean. De 43 børn, som havde et lavt og utilstrækkeligt niveau af antistoffer fik en ny vaccination mod\n13 difteri og stivkrampe efter undersøgelsens afslutning for at bringe deres antistofproduktion op på et acceptabelt niveau. De danske forskere blev inspireret til at lave den aktuelle undersøgelse, fordi et tidligere studie havde vist, at gravide mus, som blev udsat for PFC, fik unger, som havde skader på deres immunforsvar.»da koncentrationen af PFC i musenes blod svarede til den, man finder hos mennesker, fandt vi det relevant at undersøge, om det samme fænomen også gjorde sig gældende hos mennesker. Og nu ved vi så, at PFC også kan sløvebørns immunforsvar, i hvert fald mod to sygdomme. Det er for tidligt at sige, om PFC også kan svække børns immunforsvar generelt og gøre børn mere modtagelige for en lang række sygdomme som eksempelvis allergi, sukkersyge og kræft, hvor immunforsvaret også spiller en vigtig rolle. Der skal mere forskning til at bekræfte den mistanke,«siger Philippe Grandjean. UDSIGTEN til, at den klassiske vaccination af børn ikke altid virker efter hensigten på grund af industrikemi, skal ifølge Philippe Grandjean ikke bekymre forældre.»forældre til små børn skal tage det rimeligt afslappet, og det må for Guds skyld ikke få dem til at trække deres børn ud af vaccinationsprogrammet. For vaccinationen virker jo helt efter hensigten hos langt de fleste børn. Og jo flerebørn, der er beskyttet mod infektionen, des mindre er risikoen for, at virus eller bakterier kan hoppe videre til de børn, som ikke er tilstrækkeligt beskyttet,«siger Philippe Grandjean. Overlæge Kåre Mølbak fra Statens Serum Institut, som er medforfatter på undersøgelsen, er enig i, at danske forældre ikke skal bekymre sig unødigt.»vi overvåger hele tiden effekten af børnevaccinationsprogrammet, og vi har ikke set et eneste tegn på en øget forekomst af hverken difteri eller stivkrampe. Så bekymringen er på nuværende tidspunkt kun på det teoretiske plan. Men ser vi pludselig en øget forekomst af nogle af børnesygdommene, vil vi sørge for enten at øge vaccinationsdosis eller gentage vaccinationen endnu flere gange - hvad vi kalder at booste vaccinationen,«siger Kåre Mølbak. Det, der bekymrer Kåre Mølbak mest, er, at det allestedsnærværende og svært nedbrydelige PFC, der har været brugt i de sidste 50 år, tilsyneladende kan skubbebørns immunforsvar ud af balance og svække det.»vores immunforsvar spiller også en vigtig rolle i bekæmpelsen af spirende kræftceller i kroppen. Derfor er det bekymrende, at vi alle bærer på et industrikemikalie, som potentielt kan svække vores forsvar,«siger Kåre Mølbak. Det har altså en pris, når vi imprægnerer vores sofaer, vores regnfrakker og pizzabakker med moderne kemi, for at undgå rødvinspletter, vådt tøj og slatne pizzaer. Problemet med PFC kom for alvor i offentlighedens søgelys, da det i USA blev afsløret, at kemigiganterne DuPont og 3M havde forurenet grundvandet med PFC under produktion af teflonpander. De to kemifirmaer var godt klar over forureningen, men valgte at fortie det over for offentligheden.»forureningen endte i drikkevandet, og det kunne snart spores i de lokale amerikaneres blod. Det er der nu kommet en stor retssag ud af, som i første omgang har påbudt helbredsundersøgelser. Det var også her, man fik\n14 mistanke om, at PFC kunne få negative sundhedseffekter, når det gælder menneskers immunforsvar. Det har vi nu bekræftet på færøske børn,«siger Philippe Grandjean. Grunden til at forskerne valgte at fokusere på Færøerne, havde som udgangspunkt en helt særlig grund.»vi ved, at de marine fødekæder er stærkt forurenet med PFC, og da færinger spiser meget fisk og indimellem grindehval, ville det være oplagt at undersøge den befolkningsgruppe for eventuelle negative sundhedseffekter. Siden hen har vi fundet ud af, at forureningen med PFC i blodet hos danskere og amerikanere er lige så stor som hos færingerne. Så der er umiddelbart ikke nogen grund til at tro, at resultaterne ikke kan overføres til danske og internationale forhold,«siger Philippe Grandjean. MIDT i de lidt dystre budskaber er der noget, vi kan glæde os over. For det kunne tyde på, at koncentrationen af PFC i danskernes blod er begyndt af falde. For til foråret går forhandlingerne i gang om forlængelsen af EUs REACH program, som er unionens sikkerhedsprogram, når det gælder kemikalier. Ifølge Philippe Grandjean findes der i dag ikke standardiserede dyremodeller for, hvordan nye kemikalier påvirker vores immunforsvar, og der er ingen krav om testning.»jeg håber, at det danske formandskab kan bruges til at skabe mulighed for at testekemikaliers påvirkning af de mest sårbare livsstadier og herunder udviklingen af børns immunforsvar. Så det ikke udelukkende kommer til at handle om hormonforstyrrende stoffer, som der har været en dansk tendens til de seneste 15 år,«siger Philippe Grandjean. JAMA, 24. januar»vandforureningen i USA og erkendelsen af, at PFC ophobes i de marine fødekæder, har ført til strammere regler i forhold til at forurene med PFC, som for eksempel i produktionen af teflonpander. At det virker, kan vi se på indholdet af PFC i danskernes blod,«siger Philippe Grandjean. Et godt råd til at mindske eksponeringen for PFC i de enkelte hjem er ifølge Philippe Grandjean at støvsuge regelmæssigt og købe PFC-fri varer. Nogle regnfrakker er allerede mærket som PFCfri. Som forsker vil Philippe Grandjean også gerne sende et budskab til den danske regering, som har det aktuelle formandskab i EU.\n15 D en ydmygende aktion fra ministeren var sandsynligvis det sidste, som Bestsellers ejer og koncernchef Anders Holch Povlsen havde brug for. I ugerne op til havde han i avisen læst om flere partier giftigt børnetøj, som Bestseller havde solgt til intetanende forældre i børnetøjsbutikkerne Name It. BESTSELLERS GIFTIGE SOMMER Berlingske, Farlig kemi. Salg af giftigt børne-og dametøj og tasker gav Bestseller store hug i Konkurrenten erkendte også brug af farlige stoffer, og degiftige sager medfører skærpet kontrol med hele modebranchen. Daværende miljøminister Karen Ellemann ( V) inviterede Bestsellers ledelse med koncernchef Anders Holch Povlsen ( bagest tv.) i spidsen sammen med resten af branchen til en kammeratlig samtale i ministeriet i august. Foto: Mads Nissen af Ole Hall Selv under den borgerlige regering kunne erhvervslivet ikke vide sig sikker på beskyttelse. Daværende miljøminister Karen Ellemann (V) skældte i sensommeren modebranchen ud i en pressemeddelelse, øgede kontrollen med kemikalier i tøj og tasker - og som en sidste trumf indkaldte hun modebosserne til et krisemøde i ministeriet. Her måtte de forklare en stribe fund af kræftfremkaldende stoffer i deres tøj, som var kommet til offentlighedens kendskab hen over sommeren.»vi har aldrig prøvet noget lignende. Det er den alvorligste sag i virksomhedens 35-årige historie,«udtalte Anders Holch Povlsen midt i forløbet. Afsløret af Berlingske Sagen om det giftige tøj tog sin begyndelse 7.juli, da Berlingske Business kunne fortælle, at Bestseller havde solgt børnejakker og cardigans med kræftfremkaldende azofarvestoffer i flere end ti lande, heriblandt Danmark, og at Bestseller i strid med loven havde undladt at fortælle myndighederne om det. Hen over de næste mange uger kom der en stribe meddelelser fra Bestseller om alt fra børnetøj, man kunne blive kvalt i, til T-shirts og jakker til kvinder, de kunne få blærekræft af. En del af tøjet var blevet solgt i 2009 og 2010, men Bestseller havde undladt at informere myndighederne om det, og nu gjaldt det om at få ryddet op. Skeletterne skulle ud af skabet én gang for alle. Men Bestseller havde ikke fået sat en prop i hullet. Mens hovedkontoret havde travlt med de gamle giftsager, stod personalet i Bestsellers Pieces-butikker i løbet af sommeren 2011 og solgte tørklæder med store mængder kræftfremkaldende azofarvestoffer i 20 lande. Det kom også frem, at Pieces-butikkerne i løbet af sommeren havde solgt lædertasker, som indeholdt så store mængder azofarvestoffer i foret, at de returnerede tasker ifølge\n16 Miljøstyrelsen skulle håndteres som»farligt affald«. Også Danmarks næststørste modekoncern IC Companys meddelte i løbet af sommeren, at den havde solgt produkter med farlige kemikalier, og at den havde forsømt at orientere offentligheden. Efter pres fra forbrugerorganisationer gik IC Companys drastisk til værks og indrykkede annoncer i en stribe lande for at gøre forbrugerne opmærksom på sundhedsrisiciene ved de solgte produkter. I første omgang lød det fra Bestseller, at koncernen fremover ville sende en pressemeddelelse ud, hver gang den fandt skadelige stoffer i dens tøj. Siden har Bestseller dog forbrudt sig mod løftet, og forbrugerne må nu ind på Bestsellers hjemmesider, hvis de vil holde sig orienteret om nye fund af farlige stoffer. Bestseller har dog beklaget alle tilbagekaldelser og tilbudt kunderne kompensation for deres ulejlighed. I løbet af efteråret har samtlige af Bestsellers indkøbere været på kursus i produktsikkerhed. Bestseller har tilmed oprettet afdelingen Corporate Compliance, som skal sikre, at Bestseller følger produktsikkerhedslovgivning på samtlige 45 aktive markeder. Antallet af kontrolbesøg hos Bestsellers leverandører er faldet kraftigt de seneste to regnskabsår, men Anders Holch Povlsen oplyser, at det vil stige markant i indeværende regnskabsår. I håbet om at styre produktionen bedre har Bestseller reduceret sit leverandørnetværk med cirka 20 procent det seneste år, oplyser Anders Holch Povlsen. Tidligere har koncernen anslået, at hele enheder bidrog til Bestsellers produktion. Der er endnu ikke offentliggjort resultater af Miljøstyrelsens skærpede kontrol med kemikalier i tasker og sko i efteråret, som miljøministeren satte i værk. Fakta: Sagen nu For at bekæmpe brugen af farlige kemikalier firedobler Bestseller i indeværende regnskabsår antallet af interne kemikalietest fra til over , oplyser Anders Holch Povlsen.\n17 TYSK GRUNDIGHED KAN INSPIRERE DANSKERNE Jydske Vestkysten, Foruden at produkterne skal leve op til kemikalielovgivningen, så er det meget udbredt, at man i Tyskland har en lang liste af yderligere krav. Det gælder også de detailkæder, som sælger billige varer, siger Horst Niesobski. SKADELIGE KEMIKALIER: De tyske virksomheder er langt mere opmærksomme på skadelige kemikalier end danske, fortæller tyske Horst Niesobski. af Ole Hall, De tyske detailforretninger klarede sig bedst, da den europæiske forbrugerorganisation BEUC for nylig tog på rundtur i otte forskellige europæiske lande og testede, om virksomhederne levede op til nogle af de seneste stramninger i kemikalielovgivning. Resultatet er på ingen måde en overraskelse for Horst Niesobski. Han mærker en stor forskel på de danske og tyske virksomheders tilgang til skadelige kemikalier. - I Tyskland vil man gøre alt for ikke at komme i offentlighedens søgelys med et produkt, som ikke er i orden. Det klare signal sender de indkøbsansvarlige i de store tyske detailkæder nærmest hver gang, jeg snakker med dem, siger Horst Niesobski, der er født, opvokset og uddannet i Tyskland og i dag arbejder for den tyske sikkerheds-og testvirksomhed DEKRA som chef for selskabets nordiske afdeling. I sit job taler han ofte med danske eksportvirksomheder, som er overraskede over de mange krav, de tyske indkøbere præsenterer dem for. Større pres fra omverdenen Tyskernes påpasselighed skyldes klassisk tysk grundighed og et større pres fra både forbrugere, presse og myndigheder end i Danmark. - Hvis en vare lugter af gummi, så ved den tyske forbruger, at der kan være tjærestoffer i, og så ryger han altså direkte ned i butikken næste morgen og står klar til at returnere varen, når butikken åbner. Så opmærksom er den danske forbruger ikke, siger Horst Niesobski, der også fremhæver forskelle på pressens magt. - Hvis det var en tysk avis, som havde skrevet, at Bestseller solgte børnetøj med kræftfremkaldende farvestoffer, så ville de tyske forbrugere reagere øjeblikkeligt og lade være med at købe varer fra Bestseller, siger han og uddyber: - I Tyskland er presset meget større end i Danmark, og du får meget dybere ridser i lakken, når du fejler, siger han. Hurtigere reaktion i Tyskland Da den danske miljøstyrelse for få uger siden offentliggjorde fund af stærkt allergifremkaldende krom i nogle lædersko købt i Danmark, var det næsten to år efter, at skoene var blevet indkøbt. Sådan ville det ikke være foregået i Tyskland, lyder det fra Horst Niesobski. - På det tidspunkt er skoene jo nærmest slidt op. I Tyskland ser man en meget konsekvent linje fra myndighederne. De køber en vare, de tester den\n18 og tager fat i virksomheden, hvis noget er galt. Det er ikke nogen langstrakt proces, siger han. Hvis en vare lugter af gummi, så ved den tyske forbruger, at der kan være tjærestoffer i, og så ryger han altså direkte ned i butikken næste morgen og står klar til at returnere varen, når butikken åbner. Så opmærksom er den danske forbruger ikke. Horst Niesobski, chef fot den tyske sikkerhedsog testvirksomhed DEKRA's nordiske afdeling. GIFTIGT MODETØJ 7. juli kunne Berlingske afsløre, at Bestseller havde solgt børnetøj med forbudte og kræftfremkaldende azofarvestoffer i en række lande tilbage i Koncernen havde undladt at fortælle myndighederne om det, og det gav en påtale fra Miljøstyrelsen. Siden da har Bestseller erkendt azofarvestoffer i en stribe andre produkter, blandt andet fra tøjmærkerne Name It, Vero Moda og Pieces. Også IC Companys erkendte i sommerens løb salg af tøj med kræftog allergifremkaldende stoffer. Efter pres fra forbrugerorganisationer indrykkede selskabet annoncer i en stribe lande for at trække tøjet effektivt tilbage. Blandt mærkerne var Inwear og Cottonfield. Sagerne fik daværende miljøminister Karen Ellemann ( V) til at indkaldte modebranchen til krisemøde, og nu er flere tiltag sat i værk for at forhindre nye kemikaliesager.\n19 Særligt børn risikerer at udvikle allergi, og derfor skal man bruge solcreme med omtanke:»når man begynder at udvikle allergi, kan det måske hænge sammen med, at vi smører os for meget. Vi skal bruge solcreme med omtanke. Der er ingen grund til at smøre sig kl. 7 om morgenen - og man kan bruge en bluse med ærmer og en solhat til børnene, så man kan minimere brugen af solcreme«, siger Ewa Daniél. FIND DEN RIGTIGE SOLCREME Århus Stiftstidende, Nogle solcremer er fyldt med kemikalier, mens andre bare er tykke som smør og lugter af Julie Jo Boding Når solen brager ned fra himlen, er det vigtigt at beskytte sig med solcreme. Men hvilken solcreme skal du vælge, hvis du gerne vil undgå kemikalierne og de allergifremkaldende stoffer? Og hvilke solcremer lugter for kraftigt eller er svære at smøre ud?. Pas på allergi Det er vigtigt at vælge den rigtige solcreme, understreger toksikolog hos Astma-Allergi Danmark, Ewa Daniél.»Man skal huske, at når man først har fået allergi, så er den der resten af livet. Derfor er det bare om at passe på og undgå de cremer, der indeholder allergifremkaldende stoffer«, siger Ewa Daniél. Derma Solspray Faktor ml Pris: 89,95 kroner / literpris: 599,67 kroner Brugervenlighed: Nemt at dosere, fordi det er en spray. Duft: Den dufter ikke - er meget neutral. Konsistens: God - den fedter minimalt, trænger hurtigt ind i huden og er nem at smøre ud. Pris: God til prisen. Kemi: Ewa Daniél: Fornuftigt valg -det trækker dog lidt ned, at man ikke kan bruge den til børn på grund af octocrylene. Den indeholder hverken parfume eller farvestoffer, og konserveringsmidlerne er ikke kendt for at give allergi. Indeholder dog octocrylene, som man skal være opmærksom på. Det har ellers været anset for at være et solfilter med minimal allergirisiko, men man er begyndt at se allergiske reaktioner hos børn på octocrylene. Vi anbefaler derfor, at solcremen kun anvendes på voksne. Garnier Ambre Solaire Light & Silky\n20 Faktor 15 Vandafvisende 200 ml Pris: Købt i Matas for 74,95 kroner / literpris: 374,75 Brugervenlighed: Den lukker ikke optimalt, lukkemekanismen virker skrøbelig Duft: Duften er meget kras og alt for kraftig Konsistens: Den er nem at smøre ud og ikke så fedtet Pris: For dårlig til prisen Kemi: +++ Ewa Daniél: Den indeholder både parfume octocrylene og bør derfor kun anvendes af voksne. Cremen indeholder også methylparaben, som dog sjældent giver allergi. Piz Buin Allergy Lotion Faktor ml Pris: Købt i Matas for 155 kroner / literpris: 775 kroner Brugervenlighed: Lukkemekanismen er o. k., men virker skrøbelig Duft: Når man læser på flasken, at det er en ' allergy'-creme, forventer vi, at der ikke er nogen luft. Derfor bliver vi overrasket over, at den lugter. Den har en kraftig, klassisk solcremeduft af charterferie og lugter en smule maskulint. Men i forhold til de andre cremer med duft, lugter den faktisk okay. Så hvis man endelig vil have en creme med lugt, skal man vælge denne her. Konsistens: Den er let at smøre ud. Pris: Lidt dyr. Kemi: + Ewa Daniél: Den får testens dårligste karakter. Den indeholder octocrylene, så den bør ikke anvendes af børn. Den indeholder også Chrysanthemum Parthenium extract, som er i kurveblomstfamilien, og som ud over høfeber giver luftbåret kontaktallergi. Indeholder parfume. Det er vildledende, at der står ' allergy' på et produkt, der både indeholder parfume og kurveblomst. Desuden kan man undre sig over, at en af testpersonerne fik røde, kløende knopper på teststedet dagen efter. Vichy Capital Soleil Protective Sun-cream Face Faktor ml Pris: Købt på apoteket for 130 kroner / literpris: kroner Brugervenlighed: Den er lille og handy og let at have med i tasken Duft: Den har en sødlig, svag duft, som godt kan blive lidt kvalm i længden - særligt når man bruger den i ansigtet. Konsistens: Den er nem at fordele. Pris: For dyr - indholdet står ikke mål med pris og emballage. Kemi: ++++ Ewa Daniél: Den indeholder parfume og octocrylene, og den kan derfor ikke anvendes til børn. Matas Sollotion Faktor ml Pris: Købt i Matas for 99,95 kroner / literpris: 499,75 Brugervenlighed: O. k. Duft: Den har en svag duft af sæbe. Konsistens: Den fedter og er lidt gul i farven, så den ligner mayonnaise. Pris: Billig, men dårlig. Kemi: ++++ r Ewa Daniél: Der er ingen farvestoffer og god konservering. Det trækker ned, at den indeholder parfume og octocrylene, så den kun bør anvendes af voksne. Riemann P20 Once a day Faktor 20 Meget vandafvisende 200 ml Pris: Købt i Matas for 229,95 kroner / literpris: 1149,75 kroner Brugervenlighed: Den er ikke optimal - olien løber ned ad siden, så alt andet i tasken\n21 bliver fedtet. Det kan være et plus, at den holder hele dagen. Duft: Dufter af lim. Konsistens: Som en olie - og det er ikke godt - men den er dog let at fordele. Pris: For dyr. Kemi: r Ewa Daniél: Det er et godt valg, men pga. octocrylene bør den kun anvendes af voksne. Det er dog en fordel, at man kun skal smøre en enkelt gang. Den indeholder ingen parfume, farvestoffer eller allergifremkaldende konserveringsmidler. Nivea Moisturising Sun Lotion Faktor 15 Vandafvisende 200 ml Pris: Købt i Netto for 69 kroner / literpris: 345,00 kroner Brugervenlighed: Den har en ok lukkemekanisme. Men cremen løber ud på siden af flasken, og så har man solcreme i hele tasken. Den er svær at dosere, fordi der kommer meget ud. Duft: Den har en rigtig kraftig og dårlig duft. Konsistens: Cremen er svær at fordele og smøre ud - den lægger sig oven på huden. Pris: Billig, men dårlig. Vichy Capital Soleil - Milk Skin cell sun protection Faktor ml Pris: Købt på Apoteket for 224 kroner / literpris: 746,67 kroner Brugervenlighed: Den er lidt upraktisk, fordi den er så stor, så den passer bedst til den store strandtaske - eller til at bruge hjemmefra, inden man tager af sted på stranden. Duft: Det er et plus, at der ikke er nogen duft i cremen. Konsistens: Den er en smule fedtet, men nem at fordele. Kemi: ++ Ewa Daniél: En af testens bundskrabere. Den indeholder rigtig mange forskellige parfumestoffer, og så trækker det ned, at man ikke kan anvende den tilbørn pga. octocrylene. Indeholder RIGTIG meget parfume, herunder hele 11 parfumestoffer fra EU's liste over særlig allergene parfumestoffer. Indeholder 2 parabener, som meget sjældent giver allergi. Der kan være personer, der vil undgå dem pga. mistanke om, at de kan være hormonforstyrrende. Pris: God. Kemi: Ewa Daniél: Et fornuftigt valg -dog en ulempe, at den ikke kan anvendes af børn, hvis man er en familie. Indeholder octocrylene, men ingen parfume eller farvestoffer. GODE RÅD TIL SOLCREMER Brug solcreme med omtanke - og anvend også anden form for beskyttelse tilbørnene, fx tøj og skygge.\n22 Minimer brugen af solcremen. Faktor 50 er i udgangspunktet ikke nødvendigt i Danmark. Jo højere faktor, jo større mængde får du også af de farlige stoffer. Du må ikke bruge solcreme som body lotion. Undgå solcremer med parfumer. Hvis du gerne vil dufte dejligt, så sprøjt lidt duft i håret eller på badetøjet, så det ikke kommer direkte i kontakt med huden. Hold øje med rødme, kløende knopper og væskende blærer. Det kan enten være allergi eller soleksem - hvis du er tvivl, så gå til din læge. Hvis du får allergi, så få en henvisning til en hudlæge. Her kan du blive testet, så du kan finde ud af, hvilke stoffer du er allergisk overfor. Kilde: Ewa Daniél, Astma-Allergi Danmark.\n23 »De samme tilstande, som vi ser hos rotterne, ser vi også hos mennesker. Det tyder på at ftalater, parabener, pesticider eller andre stoffer i vores miljø har en effekt på vores helbred,«siger Anna Maria Andersson, der er biolog og forskningsleder på Rigshospitalets Klinik for Vækst og Reproduktion. BEFRI DIT HJEM FOR KEMI BT, Dyreforsøg beviser en klar sammenhæng mellem tilstæningsstoffer og hormonforstyrrelser. Alligevel må stofferne bruges til mennesker af helle lho hansen Vi propper os med kemikalier. Der er ftalater i regnfrakken, parabener i cremen, pesticider i frugten og parfume i langt det meste. Hver dag udsættes vi for en cocktail af kemikalier. Ingen ved nøjagtigt, hvordan stofferne påvirker vores organisme. Men det er et faktum, at danskere -lider af astma, at mere end en mio.. danskere har allergi og at helt op til 40 pct. af unge mænd mellem 18 og 20 år har en sædkvalitet, under det optimale. Dyreforsøg har bevist, at rotter, der udsættes for ftalater i fostertilstanden, udvikler hormonforstyrrende skader som f.eks. misdannede kønsorganer. Misdannede kønsorganer»vi ved, at der fødes flere drenge med misdannelser på penis end tidligere. At Danmark er det land i Europa, der har den højeste forekomst af testikelkræft. Og at undersøgelser af danske og finske kvinders modermælk har afsløret større mængder af pesticider hos de danske kvinder,«siger Anna Maria Andersson. Forbyd de farlige stoffer Men så længe der ikke er bevist en direkte sammenhæng mellem hvert enkelt stof og følgeskaderne, må stofferne bruges. Den holdning forstår man ikke hos Forbrugerrådet.»Tvivlen burde komme forbrugerne til gode. Både de hormonforstyrrende, de kræftfremkaldende og de allergifremkaldende stoffer burde være forbudt, indtil det er bevist, at de ikke er farlige,«siger Claus Jørgensen fra Forbrugerrådet. Rådet arbejder for at få forbudt de farligste stoffer. Men indtil videre må du som forbruger passe på dig selv. Det er miljøvejlederne Lene Midtgaard og Tino Rabe Sørensen blevet så sure ovre, at de sammen har udgivet en bog om, hvordan du lettest undgår den unødvendige kemi i hverdagen.»for du kan ikke stole på, at de varer, der står på hylderne er gode nok. Jeg er rystet over, at det er tilladt at bruge stoffer, som beviseligt er hormonforstyrrende,«siger Lene Midtgaard.\n24 Lene Midtgaard og Tino Rabe Tønnesen Familie uden kemi -guide til en sundere hverdag Lene Midtgaard spiser økologisk, køber dansk og går uden om parfume. Følg hendes råd og bliv fri for kemi i hjemmet HVAD KØBER DU? Basisvarerne mælk, mel, havregryn, frugt og grønt køber jeg altid økologisk. Især æbler, løg, gulerødder og kartofler. På kartoffelmarkerne bliver der stadig brugt alt for meget sprøjtegift - også i Danmark. Kartofler og gule rødder er det let at få økologisk - også i Netto. Kan du ikke få økologisk varer, så køb dansk. Færre end hver 20. danske æble indeholder rester af sprøjtegifte, mens omkring hver 3. af de udenlandske indeholder sprøjtegift. Kiwi, ananas, mango og broccoli vælger jeg at købe»uøkologisk«, for vi har også et budget, der skal overholdes. HVAD UNDGÅR DU? Færdigretter, købepizza og blandede salater som tunsalat og italiensk salat, køber jeg aldrig. Jeg kan ikke se, hvad jeg spiser. Men der er med garanti mange E-numre. Jo mere forarbejdede råvarerne er, des flere tilsætningsstoffer er der i. Farvestoffer i saftevand, sodavand og slik prøver jeg at holde igen med. Slik skal ikke være meget farvestrålende. Som det vigtigste har jeg lært mine børn, at gå uden om slik, der er blåt, fordi azofarvestofferne kan gøre børn hyperaktive. HVAD KØBER DU? Jeg bruger en svanemærket rensegel og fugtighedscreme. Som skintonic bruger jeg koldt vand. Skal der lidt ekstra til, smører jeg mig med en fed babycreme. Jeg går efter Svanemærket og køber produkter uden parfume. Til gengæld går jeg på kompromis med min parfume, som jeg bruger, de dage, hvor jeg gerne vil dufte. Brug den evt. uden på tøjet. Min mand har en uparfumeret deo til hverdag og en med parfume, til fest. Et andet blødt punkt er make-uppen. Jeg bruger mascara, men det er svært at finde en, der ikke indeholder parabener og farvestoffer. Her er der ingen lette måder. Varedeklarationen skal nærlæses, for jeg forsøger at undgå i hvert fald butylparaben, isobutylparaben, propylparaben og isopropylparaben, som mistænkes for at være hormonforstyrrende. HVAD UNDGÅR DU? Produkter, der kalder sig naturlige eller økologiske. Mange forbrugere tror, at naturkosmetik er sundere og renere. Det er en fejl. Cremerne i helsekostforretningen er dyre, men de er ikke fri for sundhedsskadelige stoffer. Der er masser af parfumestoffer i, der kan være allergifremkaldende. HVAD KØBER DU? Hvis det er muligt, køber jeg tøj, der er mærket med Blomsten eller Øko-tex. Det behøver ikke være dyrt. I Føtex er noget af børnetøjet»mads\n25 og Mette«f.eks. mærket med blomsten og til mig selv har Vero Moda tøj mærket med Øko-tex. Jeg vasker altid både tøj og sengetøj før brug, så er de værste kemikalier væk, inden tøjet kommer i nærkontakt med huden. Det er genialt at arve tøj, for der er de skadelige stoffer vasket ud. HVAD UNDGÅR DU? Jeg køber aldrig tøj med PVC tryk. Og så bruger jeg næsen. Lugter tøjet stærkt af parfume eller formaldehyd, lader jeg det ligge. Vær opmærksom på farvestoffer i tøj, f.eks. kan den sorte farve i nylonstrømper, i følge Astma- Allergiforbundet, give allergi hos særligt følsomme personer. HVAD KØBER DU? Eddike - det duer til alt. Jeg gør rent i det, for det tager kalken i badeværelset. Og jeg bruger det i vaskemaskinen i stedet for skyllemiddel. Jeg sparer penge, undgår parfumestoffer og afkalker vaskemaskinen samtidigt. Den farlige kemi Parabener bruges som konserveringsmiddel - især i kosmetik. Mistænkes for at være hormonforstyrrende. Ftalater bruges som blødgører i plastik. Dyreforsøg beviser at stoffet er hormonforstyrrende. Pesticider bruges som sprøjtegift på markerne. Giften ophobes i den menneskelige organisme. Parfume kan være allergifremkaldende. Især 26 parfumestoffer er i følge EU særligt allergifremkaldende. Azofarvestoffer er syntetiske farvestoffer, der bruges i slik, saftevand og sodavand. Stofferne er allergifremkaldende og meget giftige for vandmiljøet. Mistænkes for at medføre hyperaktivitet hos børn. Triclosan er et bakteriedræbende stof, der f.eks. bruges i nogle tandpastaer. Stoffet mistænkes for at medføre antibiotikaresistens. Tungmetaller bruges f.eks. i legetøj. Er kræftfremkaldende. Brommerede fl ammehæmmere tilsættes tøj, legetøj, møbler og elektrobik for at gøre det mindre brandbart. Stoffet er mistænkt for at være kræftfremkaldende. Ryd ud i rengøringsmidlerne, du behøver kun en wc rens med afkalker, eddike, sulfo og en universalrengøring for at kunne gøre rent i hele huset. Vælg de svanemærkede produkter og tag det uden parfume, for renhed dufter ikke. HVAD UNDGÅR DU? Duftdimsen i wcet. Det er totalt unødvendige duft- og farvestoffer. På deklarationen står der»skadeligt for vandmiljøet«helt ærligt, det ryger lige ud i afløbet. Her er de farlige stoffer B.T. har nærlæst deklarationen på seks tilfældige produkter Ariel Clean & Soft Optisk hvidt: Miljøbelastende Parfume: Allergirisiko Benzyl Salicylate,\n26 Butylphenyl Methylpropional, Hexyl Cinnamal, Limonene: Står på EUs liste over de 26 mest allegifremkaldende stoffer Harpic wc Blåt Parfume: Allergirisiko Citral, Citronellol, Geraniol, Hexyl Cinnamal, Hydroxycitronellal, limonen og Linalool: Står på EU s liste over særligt allergifremkaldende stoffer. Vel Ultra DMDM-hydantion: allergifremkaldende Parfume: allergirisiko Linalool, Limonone, Butylphenyl Methylpropional: Står på EUs liste over særligt allergifremkaldende stoffer. Respons Shampoo Methylparaben: Muligt hormonforstyrrende stof DMDM-hydantion: Allergifremkaldende. Benzyl Salicylate, Butylphenyl Methylpropional, Cinnamal, Citronellol, Geraniol, Hexyl Cinnamal. Parfume: Allergirisiko Colgate til børn Limonene: Står på EUs liste over særligt allergifremkaldende stoffer. Gillette Fusion barbergel Propylparaben, Methylparaben: Mulige hormonforstyrrendestoffer. Alpha-Isomethyl Ionone, Benzyl Alcohol, Benzyl Salicylate, Butylphenyl Methylpropional, Coumarin, Eugenol, Hexyl Cinnamal, Hydroxyisohexyl 3- Cyclohexene Carboxaldehyde, Limonene, Linalool


Hvad er yoni steaming? - Helle Lykkebo\nHvad er yoni steaming?\naf Helle | jun 16, 2022\nYoni steaming er en ældgammel praksis, hvor man helt præcist laver et aromatisk sædebad, hvor en kvinde tillader et varmt bad af urtevand at dampe op i underlivet til vulva og vagina.\nUrtedampen siver op og varmer vulvaområdet og siver blidt ind i vaginaen og optages i blodbanerne og beroliger nervesystemet. Urtedampen hjælper til at øge blodcirkulation og bringe frisk blod til underlivet. Olierne i planterne hjælper med at rense livmoderområdet og styrker, toner og afspænder området.\nDet er en helt fantastisk praksis, som er ældgammel og er blevet praktiseret rundt omkring i verden. Jeg har selv en regelmæssig praksis hver måned, hvor jeg laver en yoni steam i dagene op til min menstruation, og jeg har mærket, at min menstruation og pms er mildnet gevaldigt.\nJeg bruger også yoni steam som en måde at give min krop kærlighed på. Når jeg mærker under min cyklus at være lettere til tårer og irritabel, så ved jeg, at nu er tiden til at sætte tempoet ned og lave en yoni steam for at forberede på min menstruation. Øjeblikkelig når jeg mærker den varme urtedamp mod mit skød får jeg jordforbindelse og kommer ned i min krop.\nYoni steam urtedampens fordele:\n– Nedsætter smerte, oppustethed og udmattelse forbundet med menstruation\n– Regulerer og balancerer en uregelmæssig eller fraværende menstruationscyklus\n– Kan afhjælpe fertilitetsproblemer\n– Hurtigere og bedre heling og toning af kønsorganerne efter fødsel\n– Kan afhjælpe muskelanspændthed, bækkebundsmyoser, cyster, livmoderfibromer, endometriose, nedfalden livmoder og inkontinens\n– Nedsætter symptomer på overgangsalderen f.eks. tørhed eller smerte ved samleje\n– Stimulerer nervesystemet i vaginaen, så store mængder af kærlighedshormonet oxytocin frigøres i kroppen\n– Øger sexlyst\n– Kan hjælpe med at hele mentale og seksuelle traumer, f.eks. efter overgreb, abort eller hårde fødsler\n– Genetablerer på en blid måde kontakten til underlivet og livmoder\n– Sætter dig i kontakt med jorden og plantens ånd\n– Øger selvkærlighed og selvomsorg\nKøb dine yoni steam urter på min webshop her. Med i købet får du en yoni steam e-bog, hvor du lærer, hvordan du bruger dem. 🌺


Frosting opskrifter til cupcakes - Lækre cupcake opskrifter Annettes Kager\nHer finder du mine lækre frosting opskrifter\nJeg har efterhånden prøvet mange frosting opskrifter af og jeg har selvfølgelig mine egne favoritter. Især min egen cream cheese frosting og den lækre vanilje frosting uden smør, er værd at prøve. Men skumfidus frostingen og den syrlige hindbær frosting er også ret lækre.\nNår jeg sætter cupcake og frosting sammen, tænker jeg meget over om smagene kan gå sammen. For mig skal det hele ikke bare være en stor sød omgang. Der må godt være lidt spil i smagene. Jeg er meget stor fan af syrligt sammen med sødt, det er super lækkert. Min egen cream cheese frosting er med meget lidt flormelis. Det skal bare lige søde den en smule uden at dække over smagen af flødeost. Den er virkelig god, og har mine varmeste anbefalinger. Prøv også chokolade udgaven af min cream cheese frosting.\nTag et kig mellem mine opskrifter herunder, og se om du også kan finde en favorit ♥\nFrosting med smør\nChocolate frosting a la Martha Stewart\nCream cheese frosting med kanel\nKanel marengs frosting med smør\nKokos/lime marengs frosting med smør\nBaileys marengs frosting med smør\nInspiration til frosting\nMit cupcake galleri\n16 Comments on Frosting opskrifter\n12. august 2020 kl. 17:39\nNej jeg har aldrig prøvet at lave en bananmousse før. Jeg har faktisk tit tænkt på om det mon er muligt. Altså jeg tænker selvfølgelig kan man gøre det, men jeg ved ikke hvordan bananerne reagerer i moussen farvemæssigt.\nMen du kan jo lade det komme an på en prøve. Jeg ville personligt lave en vaniljemousse, sørg for ikke at piske fløden alt for stiv og vend så bananerne i til sidst. Alternativt kan man måske også bare nøjes med at vende bananmos i flødeskum. Det er knap så omstændigt.\nLad mig vide hvad du finder ud af, så kan det være at jeg får en opskrift på bananmousse på opskriften en dag. 🙂\n12. august 2020 kl. 17:06\nHar du ikke prøvet at lave en bananmousse før ?\nKunne godt bruge en ide eller opskrift til en mousse med banansmag, som man kan bruge imellem lagene på en fondant kage\n6. maj 2019 kl. 20:11\nHvis kagen står nogle dage så tror jeg godt at citron frostingen kan optage noget af farven fra hindbær frostingen, muligvis også smagen. 😊\nElin Larsen siger:\n2. maj 2019 kl. 9:16\nMin datter vil gerne have 2 slags toppings på samme kager (til en barnedåb)\nTror du hindbær frostings smitter af på citron frostingens ?\n1. maj 2019 kl. 8:25\nNej det har jeg ikke, men jeg tænker at det er nemt nok. Solbær er vist ikke så hårde, så du kan enten smide dem friske ned i en frosting og piske videre eller lave en saft at opkogte solbær og tilføje til en frosting. Kig evt på min hindbær frosting og skift ud med solbær😊\nTror jeg vil lave en solbær frosting opskrift til siden, tak 😉\n1. maj 2019 kl. 1:31\nHar du erfaring med solbær frosting??\n12. februar 2019 kl. 19:43\nDet lyder som et rigtig hyggeligt projekt. Jeg elsker selv at lave cupcakes med et særligt tema, det er bare så fint at hygge med.\nDe almindelig “kakaomuffins” er super gode. Egentlig tænkte jeg først at hindbær frosting ville være fantastisk. Men det er nok ikke det bedste valg hvis du godt vil farve din frosting blå, hvilket jeg jo godt kan forstå. Så tror jeg egentlig bare at jeg ville vælge en vaniljefrosting uden smør. Den bliver så fin blank og ville være rigtig fin i lyseblå. Du tilsætter bare lidt blå frugtfarve til frosting når du pisker den. Et par minutter inden den er færdig ville jeg hælde lidt forsigtigt i. Normalt bruger jeg selv gelefarve, når jeg farver det jeg laver. Men fordi du skal bruge en lyseblå farve, skal der ikke så meget farve til og så kan en almindelig blå frugtfarve fra DrOetker sagtens bruges. 🙂\nDu kan sagtens lave et M til at pynte ovenpå. Det kunne evt være med fondant eller marcipan. Du kunne også lave noget royal icing, som er flormelis og pasteuriserede æggehvider, putte det på en sprøjtepose og sprøjte en masser M´er ud på et stykke bagepapir. Når de så er tørre kan de bruges til at pynte oven på frostingen. 🙂\n29. januar 2019 kl. 0:18\nVi skal holde barnedåb for vores søn her den 17 marts, og i den forbindelse vil jeg gerne lave muffins/cupcakes med pynt som fx frosting.\nHar du nogle gode ideer til hvilke jeg kan lave?\nJeg har endelig kigget lidt på den helt almindelige chokolade med kakao muffins, men hvilke frosting kunne jeg så putte ovenpå? Og hvordan gør jeg hvis den skal være lyseblå er det bare almindelig farvestof jeg skal putte i når jeg laver selve frostingen? Efter jeg har puttet frostingen ovenpå muffinesen kunne man så på en eller anden måde lave en M oven på den frosting med noget pynt?\n27. december 2017 kl. 19:24\nMine mousser er for tynde til at sprøjte ud. Medmindre du lader den sætte sig og så forsigtigt fylder den på en sprøjtepose. Jeg har dog ingen anelse om hvordan konsistensen af moussen så bliver, efter den er sprøjtet ud.\nTina Søgaard Rasmussen siger:\n12. december 2017 kl. 11:54\nHej Annette.. Kan man bruge mousse som frosting på sine cupcakes? Jeg vil gerne kunne sprøjte det ud i swirls.. Hvis ja, hvilken hvidlig mousse vil du så anbefale til chokolade cupcakes med karamelstykker?\n28. september 2017 kl. 20:26\nDejligt at du kan bruge min side😃.\nHvad du skal bruge som ikke er for sødt, er svært at svare på. Du kan evt. prøve en creme cheese frosting og ellers kunne marengs være lækkert.\nTil alt det søde er en syrlig mousse altid lækker. Fx hindbær eller solbær mousse sammen med en chokolade mousse af fx toblerone😊\nDet lyder som et spændende projekt😃.\n28. september 2017 kl. 6:57\nJeg er stor fan af din blog og bruger altid dine opskrifter!\nJeg skal lave en af de famøse og berømte enhjørningkager til min datter i oktober, men er lidt i tvivl om hvad der er bedst at bruge til ‘håret’ og til opsmøring af selve kagen uden det bliver sødt i sødt.. Jeg laver en nøddekaramel bund og to drømmekagebunde. Fyld er jeg lidt i tvivl om.. Kagen skal kun smøres op men ikke have fondant på, så skal bruge noget der dækker pænt, og som passer godt til det jeg skal bruge til håret også.. Håber det gav mening!\n30. december 2016 kl. 22:51\nJeg er personligt blevet meget glad for opsmøring med ganache af mørk chokolade. Det er ikke så sødt som alt det andet, og det er jeg personligt ret glad for. Man smelter 100 mørk chokolade til 1 dl fløde, og det skal selvfølgelig fordobles hvis du skal bruge noget mere. Men forholdet hedder 1:1. Varm det op indtil chokoladen er helt smeltet og stil det til afkøling med film helt ned og røre overfladen, så der ikke opstår kondens. Det vil så blive tykkere og tykkere efterhånden som det køler af. Jeg holder øje med det, og når det når en smøre chokolade konsistens, så begynder jeg at smøre kagen op:). Af flere omgange hvor kagen kommer ind i køleskabet indimellem hver opsmøring:)\n25. december 2016 kl. 19:51\nHej Anette, jeg vil forsøge med din daim creme som fyld, hvilken frosting vil du anbefale? Måske noget andet end frosting?\n28. maj 2016 kl. 12:55\nJeg ville lave den klassiske tror jeg. Den med 250 g smør og 500 g flormelis samt vaniljeessens. Den kan du farve i lige den farve som du ønsker:)\n16. maj 2016 kl. 12:46\nHej Annette, super dejlig blog du har, jeg ville gerne prøve at lave muffins med frosting til min søn der bliver student i år, det måtte gerne være chokolade muffins, men hvilke frosting i blå kunne man så lave, har du evt. en god ide ? mvh Anita


James Bond genopstår i ny roman - Avisen.dk\nJames Bond genopstår i ny roman\nI al hemmelighed har en britisk forfatter fået godkendelse til at skrive en officiel James Bond-roman. Den udkommer næste år.\n11. juli 2007 13:40\nHvad gør man, når den oprindelige forfatter er død?\nMan finder en ny.\nSåledes også for milliard-forretningen James Bond, der har været uden officiel forfatter siden Ian Flemming døde i 1964. Hans 14 bøger om den britiske agent er alle blevet filmatiseret - og siden har man ladet forskellige forfattere skrive nye filmmanuskripter til den populære serie.\nMen nu er den britiske forfatter Sebastian Faulks i al hemmelighed blevet valgt til at skrive en ny roman i serien. Faulks har tidligere skrevet kendte bøger som ’Birdsong’ og ’Charlotte Gray’. Bag udnævnelse står Ian Flemmings efterkommere, der administerer den store forretning.\nOplysningerne om bogen er foreløbig sparsomme, da kortene bliver holdt tæt til kroppen. Men foreløbig er det sluppet ud, at bogen skulle få titlen ’Devil May Care’ og foregår ”i flere af verdens mest fascinerende byer” under Den Kolde Krig.\n- Jeg fortalte efterkommerne, at jeg egentlig ikke har læst Ian Flemmings bøger, siden jeg var 13, men hvis jeg stadig kunne nyde dem, så ville jeg gerne lave noget i samme stil. Og da jeg læste dem var jeg overrasket over, hvor godt de stadig fungerede, siger Sebastian Faulks til BBC.\nHan vurderer, at fire ud af fem sider i bogen vil føles som Ian Flemming, og den sidste som ham selv.\nCorinne Turner, der står bag Ian Flemmings forlag, siger, at efterkommerne er begejstret for den nye bog. Efter planen udkommer Devil May Care 28. maj næste år på 100 årsdagen for Ian Flemmings fødsel.\nfaktaboks Casino Royale (1953)\nOn Her Majesty s Secret Service (1963)


Era selfi - billeder - look - perfekt - photoshop - filtre - insta - falske ...\nI en verden, der lægger mere og mere vægt på fysisk udseende, er mange på udkig efter perfektion og føler behov for konstant at forbedre noget. For at bestige den sociale pyramide og akkumulere "point", må vi blive beundret og valideret. Derfor er behovet for mennesker til at være en anden eller i det mindste at skjule de dele, der kunne bringe dem social "de-tegnsætning".\nFjernelse af ufuldkommenheder fra billeder\nJeg kan ikke hjælpe dig med at foretage fysiske ændringer, men jeg kan vise dig, hvordan du kan retouchere dine billeder. Jeg vil vise dig, hvordan du fjerner visse ufuldkommenheder fra billederne. Lad os sige til dig en slags virtuel æstetiker.\nFor at fjerne kurve, mider, ar eller andre små ufuldkommenheder valgte jeg at bruge Snapseed, hvilket er en glimrende app fra Google. Snapseed er en gratis app, og vi kan installere det, uanset om vi har Android eller iOS (telefon eller tablet).\nDet er meget nemt at rette billederne\nSnapseed-applikationen er meget kapabel, i den forstand, at du kan foretage flere ændringer af billederne, men vi vil kun fokusere på at fjerne ufuldkommenheder fra billederne, eller "rense", som funktionen kaldes i applikationen. Se nedenunder.\nTip til at fjerne kurven fra billederne!\nNår du vil fjerne ufuldkommenhederne (kurve, mol, sår osv.) Fra billederne, skal du bruge zoomfunktionen og bruge flere berøringer. Dette hjælper os med at fjerne kurven bedre. Hvis du ikke bruger forstørrelsesfunktionen, vil farveprøven blive taget fra et større område, og farveforskellen vil være synlig.\nVi kan gøre mere, ikke bare tage ud billedkurve.\nRengøring funktion Snapseeds kan gøre mere end at hjælpe os ud ufuldkommenheder i billeder. For eksempel kan vi fjerne uønskede dele af billedet, som papirkurven på en strand eller bunker af skrald i en skov eller en eng.\nDownload Snapseed til Android og iOS\nDen bedste applikation til oprettelse af et automatisk diasshow\nFjern bumser eller andre ufuldkommenheder fra billeder - videovejledning\nAt fjerne ufuldkommenheder fra billeder i Paint - Photoshop til bumser er overdreven\nGemt i: Box of tricks, Photo Editor, Image-Style, iOS, Vejledninger, Android Tutorials mærket med applikation som photoshop på android, hvordan man fjerner bumserne fra billederne, hvordan billeder fotograferes, hvordan du fjerner bumser i billeder, rensende ansigt i billeder, billedredigering på din telefon, fjernelse af mol fra billeder, fjern pimples fra billeder, fjerne ufuldkommenheder telefon billeder, Photoshop fotos, tutorial fjernelse kurve fra billeder, Snapsed tutorial\nHej! Er der et program, der vil bringe billedet som det oprindeligt var? Eks et billede, der var sløret ansigt, kan være sløret, som sløret?\nKun gennem film kan dette gøres.\nFremragende, fremragende, i dag var jeg sammen med min nevø på Mc. og jeg tog nogle billeder af ham, han havde en "spuza" under underlæben. Kona siger:\n- Se, han kan ikke lide din svigerdatter med de blærer i munden.\nOkay, du reddede mig, jeg brugte programmet. Tak, Cristi.


Pynt til fastelavnsriset | Lav kreativt pynt til fastelavnsristet | BR.dk\nPynt til fastelavnsriset\nFest og farver hører sig til ved enhver højtid – og det gælder naturligvis også fastelavn! Har I planer om at holde fastelavn for familie og venner, eller holder skolen fastelavnsfest? Uanset hvad fastelavn byder på af sjov og ballade for jer, så er det en oplagt mulighed for få gang i nogle kreative projekter. Så grib karton, sakse, limstift, snor, glimmer, perler og alle regnbuens farver – fastelavnsriset pynter jo ikke sig selv.\nPynt fastelavnsriset med egne kreationer\nForuden seje kostumer, ansigtsmaling, masker, tøndeslagning og masser af slik og ballade, så hører et velpyntet fastelavnsris sig også til. Riset består ganske enkelt af friske grene, som bindes sammen i et bundt og pyntes med alverdens farverige kreationer. Og det er her, jeres kreative evner kommer på prøve.\nDer er ingen grænser for, hvad I kan pynte jeres fastelavnsris med – det er med andre ord kun fantasien, der sætter grænser. Her hos BR elsker vi alt, hvad der rimer på DIY, og derfor er vores udvalg af hobbygrej og glimmersager pakket med alt, hvad krea-hjertet begærer.\nI finder forskelligt, som kan bruges til at lave fine ting, der kan hænges på fastelavnsrisets grene.\nAlt til at lave perler og perleplader med fastelavnsmotiver såsom katte, kongekroner og masker.\nPapir, piberensere og sakse til at lave fine, farverige pom-pommer.\nKarton, tusser, fjer, snor og sakse så I kan klippe, klistre og pynte figurer – alt til at tegne og male.\nGlimmerlim så I kan tilføre kreationerne til ekstra KAPOW!\nSkabelon til små fastelavnstønder\nPrint skabelonen ud til små fastelavnstønder og lav et hyggeligt krea-projekt med børnene. Se videoerne og bliv inspireret.\nSkabelon til fastelavnstønder\nLav og pynt fastelavnstønder - step by step:\nStep 1. Print og klip skabelon ud\nStep 2. Tegn skabelonen over på karton og klip\nStep 3. Fold tønden og lim sammen med en limstift.\nStep 4. Indsæt snor, så tønden kan hænge på fastelavnsriset\nStep 5. Pynt kartonen med washi tape, små katte/masker af karton, palietter eller hvad du kan finde på.\nStep 6: færdigt fastelavnsris med perle-pynt, glitter på grenene og karton tønder.\nKarton, tusser, fjer og sakse så I kan klippe, klistre og pynte figurer – alt til at tegne og male.\nNyd en hyggelig krea-stund med familien\nNår I har fundet de fornødne redkaber og frem, så kan I gå igang med at klippe og klistre. Et kreativt projekt som fastelavnsriset er både hyggeligt og en god øvelse for store og små børn. Der er ingen regler for, hvad der kan hænge på grenene, og derfor kan I tilpasse motiver og figurer til børnenes alder og koncentrationsevne.\nNår fastelavnsrisene er færdige, kan I stille dem frem i stuen, som dekoration på værelset eller bruge dem som pynt til fastelavnsfesten. I fastelavnsdagene kan I nyde synet af de fint dekorerede grene, som, hvis I er heldige, springer ud med små grønne blomster og blade, når de kommer ind i varmen i en vase.\nFastelavnsriset er et levn fra traditionens begyndelse, der er blevet taget med op gennem tiden. I dag er fastelavn mest en fest for børnene, og derfor er fastelavnsriset noget, som børn forbinder med slik, fest og farver. Har I alt, hvad I skal bruge for at stable en god fastelavnsfest på benene?\nHer er nogle ideer til, hvad I skal bruge:\nUdklædning til børn og voksne\nEn fastelavnstønde, kølle og søde sager\nKrone til kattekonge og kattedronning


Varamo + Litteraturkonferencen Af César Aira → Køb bogen billigt her\nSpøgelserne - Bog\nEn Episode I En Landskabsmalers Liv - Bog\nHvordan Jeg Blev Nonne - Bog\nVaramo + Litteraturkonferencen - César Aira - Bog\nVaramo: Om hvordan fiskebalsamering bliver til et litterært mesterværk.\nLitteraturkonferencen: Om hvordan kloningen af en mexicansk forfatter skal føre til overtagelse af verdensherredømmet.\nFakta om Varamo + Litteraturkonferencen\nVaramo + Litteraturkonferencen, Bøger, Bog\nVed handel på nettet er det meget vigtigt, at sikkerheden er i orden, og det er derfor et område, vi prioriterer højt. Vores løsning for online betaling er godkendt af NETS, hvilket er din garanti for sikkerheden bag din online betaling. Derfor er det også fuldstændig sikkert at købe og betale hos Gucca.dk.\nNår vi skriver 30 dages returret, så er det naturligvis på alle vores varer. Så fortryder du af en eller anden grund dit køb, og alligevel ikke ønsker at beholde din vare, kan du returnere din vare til os, herefter refunderer vi dine penge. Du kan med fordel kontakte os, før du vælger at sende dit produkt retur.\nVi ved, at du er utålmodighed efter at få dit produkt, og vi har derfor skruet op for leveringstempoet, så varen kommer hurtigt og sikkert frem til dig. Såfremt din vare er på lager, modtager du den indenfor 1-2 hverdage. På vores shop kan man se lagerstatus ud for hvert enkelt produkt, så du kan altid få svar på, om vi er lagerførende. Har du spørgsmål til lagerstatus eller leveringstid, er du velkommen til at tage fat i os.\nDu har i vores shop mulighed for at foretage betaling på mange forskellige måder. Du bør naturligvis vælge den betalingsform, der passer lige til dig. Det er den samme høje sikkerhed, uanset hvilken betalingsform du benytter. Se hvilke betalingsmuligheder du har hvis du klikker på linket. Vælger du kreditkort, så har du den fordel, at vi først hæver penge fra din konto, den dag varen sendes afsted til dig.\nSkulle der opstå problemer eller spørgsmål undervejs, så tag fat i os. Du kan sende e-mail eller ringe til os alle hverdage imellem 10-15, og vi er parat til at give dig kompetent hjælp med smil på læben og godt humør.\nVi giver dig naturligvis mulighed for at følge din ordre hele vejen til den er dig i hænde. Når du færdiggør dit køb, kan du bagefter besøge din personlige ordreside. På ordresiden kan du følge med i, hvornår vi sender din forsendelse. Og i det øjeblik vi afsender din pakke, får du en e-mail fra os.\nDin anmeldelse af Varamo + Litteraturkonferencen\nproduct_stock_yes product_offer_no product_preorder_no\tproduct_buyable_yes product_group_bog path_bog_forside path_bog_bøger path_bog_skønlitteratur path_bog_varamo+litteraturkonferencen


Det er en myte, at teenagere som spiller computer er mere asociale end deres jævnaldrende. Det viser en ny stor amerikansk undersøgelse.\nComputerspil kan være en social aktivitet i sig selv. Men også når skærmen er slukket, er unge der bruger tid på spil lige så sociale som deres kammerater. (Foto: Colourbox)\nEn ny forskningsrapport fra 'Pew Internet & American Life Project' (PIALP) i USA viser nemlig, at computerspil sandsynligvis kan lære unge samfundssind, og at spillene ikke gør dem mere indadvendte end de af deres jævnaldrende kammerater, der spiller mindre.\n»Tre fjerdedele af teenagerne spiller faktisk med andre mennesker. Enten online eller sammen fysisk. Og teenagere, der dagligt spiller computer, taler lige så meget i telefon, e-mailer og bruger tiden efter skole sammen med en ven ansigt til ansigt, som dem der bruger mindre tid på spil,« siger seniorforsker Amanda Lenhart, der står bag rapporten, til BBC.\nComputerspil betyder socialt engagementUndersøgelsen involverer 1102 teengere i alderen 12-17 år. Den viser, at 99 procent af drengene og 94 procent af pigerne, uanset social baggrund, spiller computerspil.\nOg de tal behøver altså ikke at forurolige voksne. Noget tyder endda på, at computerspil kan medvirke til at give unge mennesker samfundssind. De spillere, som blev konfronteret med problemer i virtuelle communities, var for eksempel mere tilbøjelige til at give penge til godgørende formål, lave frivilligt arbejde, holde sig orienteret om den politiske udvikling og gå til demonstrationer.\nSpillene, som engagerer teenagerne socialt, er både belærende spil som 'Food Force' og 'Dafur is Dying', såvel som populære, klassiske spil som 'Civilzation'.\nSelvom Amanda Lehart ikke er sikker på, om det er spillene, der får teengaerne til at engagere sig, eller om det er engagerede teenagere, der spiller de engagerende spil, er det overraskende at se, hvor udbredt de samfundsengagerende spil faktisk er:\nUSAs mest populære spil\n52 procent af teenagerne spiller spil, hvor de skal tage stilling til moralske spørgsmål. 47 procent spiller spil, hvor de tager stilling til, hvordan et samfund skal fungere. 40 procent spiller spil, hvor de lærer om sociale forhold.\nForældrene har stadig et ansvar\nMen selvom computerspil kan være et positivt indslag i hverdagen, er ikke alle spil lige gode for unge at spille. Det er især de voldelige spil, som børnene bør undgå, mener Amanda Lenhart. Hun anbefaler derfor, at forældre involverer sig i, hvilke spil deres børn spiller. Et godt pejlemærke for hvad, der er OK til en vis aldersgruppe, er aldersmærkningen, som findes på spillene.\n»De spil som er vurderet til at være til store børn eller voksne indeholder generelt intens vold, blod og grumhed. Og så kan de indeholde voksen-humor og -sprog, nøgenhed eller seksuelle scener,« siger Amanda Lenhart.\nSå hvis en mor vil have, at det positive, sociale potentiale, der sandsynligvis findes i computerspil, skal smitte af på hendes barn, skal hun være lidt på vagt.\nAmanda Lenharts rapport om computerspil og teenagere fra 'Pew Internet & Amarican Life Project' (på engelsk)


Kom med DI til USAs største event for cirkulære løsninger - DI\n23.02.21 • DIB • Blog\nMere end 4000 mennesker deltager i mere end 60 events, når DI og State of Green afholder Circular City Week for tredje år i træk. Ugen er en unik mulighed for danske virksomheder til at vise deres cirkulære løsninger på en international platform, hvor de ressourcebesparende løsninger virkelig kan gøre en forskel, blogger rådgivningsdirektør Kinga Szabo Christensen.\nNew York City er ikke længere en af verdens allerstørste byer. Men kigger man på ’byens forbrug’ – ja, så ligger den faktisk helt i top, kun overgået af Tokyo. Tallene stammer fra rapporten Complex Challenges – Circular Solutions og er ganske vist fra tiden før COVID19.\nMen pointen er stadig gældende: For en virksomhed med en teknologi, et produkt eller en bare god idé til at arbejde med genanvendelse, genbrug eller ressourceoptimering, så er der masser af potentiale for at vise og afprøve sine ting i New York.\nForuden en stort forbrug er New York også én af USA’s mest progressive byer, når det kommer til grøn omstilling. I byen bliver ord og ambitioner om grøn omstilling fulgt op af politisk handling.\nDet indbefatter blandt andet en tiltagende grøn indkøbspolitik og et offentligt skub mod at tænke i cirkulære løsninger. Tankegangen om at øge genbrug og genanvendelse på tværs af sektorer og produktkategorier udvikler sig langsomt til en uundværlig brik i byens bestræbelser på at tænke bæredygtigt.\nOg oveni er der et markant push fra den private sektor, der i stigende grad efterspørger bæredygtige investeringer.\nLæs også: 4.600 milliarder kroner lover godt for dansk vandeksport til USA\nUdstillingsvindue til det amerikanske marked\nCircular City Week, som DI og State of Green i år afholder for tredje år i træk, rammer ned midt i den nerve. Ugen, der går fra den 22. til den 28. marts, byder på et hav af cirkulære events med alt fra genbrug af plast, cirkulære tiltag indenfor tekstilindustrien, udvikling af en cirkulær universitetsby og meget mere. Rammerne under ugen bliver skabt af alt fra virksomheder og organisationer til NGO’er og universiteter.\nFor de mange danske virksomheder, der aktivt deltager, er ugen først og fremmest et udstillingsvindue til det amerikanske marked for cirkulære løsninger og et afsæt for at sælge deres produkter. Danske virksomheder er nemlig blandt de verdensførende, når det handler om at gentænke alt fra design og produktion til salg og forbrug, så ressourcer kan bruges igen og igen.\nOg heldigvis er der mange gode historie at fortælle. Som man kan læse i nyheden ”USA-kontakter kan være ”gamechanger” for dansk designvirksomhed” er den danske designvirksomhed Mater med i New York, hvor de blandt andet vil fremvise deres ”Ocean”-serie. Den er med hjælp fra de danske virksomheder Plastix og Letbek produceret af gammelt plastaffald og udtjente fiskenet.\nForbrug og genbrug går hånd i hånd\nDet er den slags løsninger, vi i Danmark kan være meget stolte af. Med nytænkning, designløsninger, digitalisering og mange fremragende samarbejder på tværs af brancher, kan vi i Danmark virkelig tage den cirkulære forretningsmodel til nye højder og hjælpe hele verden med at genbruge og genanvende materialer, så vi mindsker vores ressourceforbrug og samtidig skaber løsninger, der skaber vækst og velstand. Det skal vi være endnu bedre til at vise verden, og Circular City Week er blot et af mange skridt på vejen.\nVi glæder os til at bidrage til en fremtid, hvor forbrug og genbrug går hånd i hånd!\nCircular City Week afvikles i år i et virtuelt format. Der er nu åbent for registrering af events, og vi byder velkommen til alle kreative og spændende cirkulære events, store som små.\nLæs mere om Circular City Week og registrer din deltagelse i USA's største cirkulære festival HER


Metal Magic Festival 6: Lovecraftiansk urkaos\nPortals koncert delte i den grad vandene på Metal Magic 6. For nogle var det stor kunst; for andre lettere uforståeligt, men en stor oplevelse; og for atter andre var det kejserens nye klæder. Devilutions udsendte vakler mellem de to første muligheder, men er ikke uden forståelse for dem, der hælder mod den tredje mulighed.\nFor undertegnede var det i hvert fald en bizar og stemningsfuld oplevelse, som Portal stod der iført en mellemting mellem skimasker og bøddelhætter (uden huller til øjne og vejrtrækningskanaler!), mens sangeren bar kutte og en sær hovedbeklædning med slør for samt fingerfutteraler, der fik hans fingre til at se meget lange og uhyggelige ud i mørket. Han lignede en art ypperstepræst i en af de Cthulhu-kulte, H. P. Lovecraft skrev om, og som har så stor en indflydelse på bandets primalkaosdyrkende univers, mens resten af bandet lignede en slags disciple af samme kult.\nLyden er på grænsen til det noiseprægede død og virker på samme tid ekstremt kaotisk og kontrolleret – designet til at fremstå kaotisk og urovækkende, frem for at være improviseret og kaotisk. Guitarriffene er dissonante udi det ekstreme, vokalen er skumlere end skummel, og bandet bruger en mærkværdig start/stop-teknik, der ikke ligefrem inviterer lytteren inden for i bandets univers, men som til gengæld er urovækkende og uhyggelig på samme måde som Lovecrafts mere maniske tirader om ”forbudte æoner” og sunkne byer med væsener, der er så langt fra det menneskelige, som man overhovedet kan komme, og lignende tankeeksperimenter.\nEn særlig mareridtslogik\nPå samme måde som hos Lovecraft kan det også virke komisk, hvis musikkens bizarre, maniske, udenjordiske og ritualiserede effekt ikke fungerer for lytteren (i Lovecraft-eksemplet er det naturligvis teksten og tekstlæseren, der er instanserne, der påvirker hhv. påvirkes); lytteren skal så at sige træde ind i magien med et åbent og selvforglemmende og ikke strengt logisk sind for at kunne indtræde i den mareridtslogik, der bærer Portals univers.\nI mørket, når man tror på illusionen (som det også er) og den totale kontrast, der er mellem Portals musik og fremtræden og nærmest alt andet, virker det overordentligt godt, også selvom man prøver at bilde sig ind, at det bare er almindelige mennesker, der står oppe på scenen (og på den ene guitarists fingerlængde kan man såmænd også godt se, at han spiller i et andet band på festivalen), og at musikken netop er designet til at give en effekt af urkaos, der er kategorisk fremmed for mennesket og derfor skræmmende. Det er simpelthen reelt mareridtsagtigt og uhyggeligt (ligesom bandet kan være på plade).\nDer er ikke nogen, der klapper i takt. Der er ikke nogen, der headbanger. Der er ikke nogen, der hiver næverne i vejret. Hypnosen lader til at virke på de fleste tilstedeværende (eller i hvert fald på, når jeg har den opfattelse), og det er en bedrift i sig selv, især for musik, der er så dissonant og så lidt catchy, som tilfældet er. Portal suggererer i den grad.\nEfter koncerten – eller ritualet – er overstået, ved man ikke helt, hvad man lige har overværet, og publikum deler sig i variationer over de tre ovennævnte standpunkter, hvilket fortsætter dagen efter. Måske handler det om, hvor receptiv man er over for suggestionen. Og hvis ovenstående anmeldelse har tendenser i retning af det prætentiøse, så har den det. Men uanset hvad man så mener om Portals fremtræden og succes med samme, så kan man kun dårligt nægte, at bandet udvider grænserne for, hvad dødsmetallen kan.


Hurtigt svar kan udløse en præmie\nI de tilfælde hvor konkurrencer afholdes på Facebook eller Instagram, så er disse hverken administreret, sponsoreret eller associeret med disse medier, medmindre at andet er tydeligt anført. Ved at deltage i vores konkurrencer accepterer du at overholde følgende vilkår og betingelser. Deltagere, der ikke overholder disse vilkår og betingelser, vil ikke være berettigede til at vinde de udlovede præmier. Alle oplysninger om hvordan du deltager i en konkurrence vil fremgå af den enkelte konkurrences vilkår og betingelser.\nSeniorpræmie Information Udbetaling Danmark sagsbehandler som normalt. Du kan finde svar på man fleste spørgsmål her på siden. På telefonerne prioriterer vi de akutte plus helt nødvendige henvendelser. Der kan alligevel være forlænget ventetid. Vi følger Statsministerens anbefalinger om at flest muligt arbejderkvinde hjemmefra, uden at samfundet går pr. stå. Vi har derfor ændret den måde, vi normalt arbejder på. Fortsætter du med at arbejde, efter man er nået folkepensionsalderen, kan du eje ret til seniorpræmie Fortsætter du inklusive at arbejde, efter du er nået folkepensionsalderen, kan du have ret indtil seniorpræmie Læs mere og selvbetjeningsløsninger Hvilken er seniorpræmieordningen?\nKontakt Udbetaling Danmark Seniorpræmie\nArkiveret indhold fra ftf. Ordningen vil betegne bedre muligheder for de ledige, alligevel akutjob ordningen er midlertidig. Der vil derfor fortsat være brug for justeringer i dagpengesystemet. Akutjob indsatsen bør metodisk kobles med akutpakken, som blev indgået med parterne i august Målgruppen er: a. Ledige, der mellem 1. Ledige der inden 1. Ordningen inklusive akutjob gælder frem til 1. Arbejdsgiverne forpligtes til at oprette i alttast\nFaktiske oplysninger Klageren er født i plus var således mindreårig i indkomståret Klagerens forældre vandt den Pengene skulle forløbe til klageren og ville blive båndlagte ved udbetalingen. Forud for deltagelsen blev der indgået en deltageraftale, hvoraf det fremgår, at klagerens forældre er afskåret fra at råde over præmien. Båndlæggelsen vil dog ikke være til hinder for frigivelse af midler til abonnementspris af de skatter, som præmien skulle udløse. Ifølge oplysninger i klagen, henvendte klagerens forældre sig efter programmet indtil SKAT og spurgte til hvordan præmien skulle beskattes. Her fik de svaret, at forældrene skal indkomstbeskattes af præmien, og når den blev overdraget indtil klageren, skulle hun betale gaveafgift. Følgende fik klagerens repræsentant samme svar siden SKAT. Skattestyrelsen har lavet en tidslinje over sagsforløbet.\n← Krav for deltage spillemaskiner Tower Quest\nVind kroner i aften spilleautomat Jumpin Jalapenos


Fra musikkens verden til håndsprit dispensere - SIF\nHvis man skal sige noget positivt om coronatider, så er det alle de virksomheder, der har udvist samfundssind ved at omlægge deres produktion til produktion af værnemidler. På rekordtid har disse virksomheder brugt deres innovative evner til at udvikle produkter, som de ellers aldrig har prøvet at producere før. Det er inspirerende for os alle. I det følgende vil vi dykke ned i historien bag håndsprit dispenserne på www.haandspritdispensere.dk.\nHåndsprit dispensere fra tyskland\nPå haandspritdispensere.dk kan du købe håndsprit dispensere fra det tyske firma König & Meyer. I over 70 år har König & Meyer brugt deres ekspertise til at producere høj kvalitet standere til musikindustrien, herunder mikrofonstativer. Alt bliver tilmed produceret på en miljøvenlig måde, så du kan købe produkterne med god samvittighed. I 2020 var König & Meyer dog et af de mange firmaer, der besluttede at tage ansvar og udvise samfundssind ved at producere håndsprit dispensere. Innovative medarbejdere fandt frem til hvordan noget af produktionen kunne omlægges til produktion af håndsprit dispensere, et værnemiddel, som nu er en nødvendighed ting at have i alle virksomheder. I dag producerer de tilmed flere forskellige typer dispensere, herunder elektroniske dispensere, håndsprit standere, væghængte standere og borddispensere. Ved køb af deres håndsprit dispensere bakker du således op, både om virksomhedens samfundssind og om miljøet.\nHos haandspritdispensere.dk kan du også få råd og vejledning til køb af håndsprit dispensere. Medarbejdere kan blandt andet rådgive dig om hvor håndsprit dispenseren bør stå, hvilken type håndsprit dispenser du bør købe og mange flere spørgsmål. Typen af håndsprit dispenser, som din virksomhed bør købe, afhænger blandt andet af hvor mange, der skal bruge den. Hvis mange skal bruge den er det eksempelvis vigtigt, at du køber en meget slidstærk håndsprit dispenser. Hvis I derimod bare er en lille virksomhed med få medarbejdere, så kan I sagtens nøjes med en billigere og mindre slidstærk håndsprit dispenser. Derudover er det værd at overveje om det skal være nemt at flytte rundt på håndsprit dispenseren. Væghængte dispensere og nogle håndsprit standere er ikke altid nemme at flytte.


I samarbejde med vores øvrige specialister, får vi sammen stillet en diagnose. Den vil blive gennemgået grundigt, og sammenholdt med dine/jeres ønsker og behov, drøfter vi hvilke behandlingsformer der kan/bør anvendes.\nDet er vigtigt at understrege, at vi ikke iværksætter en behandling, hvis ikke vi mener at den vil fremkalde en positiv effekt. Derfor er det vigtigt at afse god tid til den første konsultation. Bliver vi enige om at en behandling skal påbegyndes, bør man afsætte min. 1 - 1 ½ time.\nDet anbefales, at man også afsætter tid til at få hvilet ud efter behandlingen. Dette medvirker til at forstærke virkningen af behandlingen. Tag gerne en lille pause i vores reception, og drik endeligt rigeligt med vand.\nDe efterfølgende behandlinger indledes med en kort samtale om, hvordan det er gået siden sidst og undersøgelse af tunge og evt. puls. Behandlingen varer typisk en times tid. Der kan forekomme lidt ventetid, og man bør også afse tid til af- og påklædning.\nAntallet af behandlinger varierer alt efter karakteren af problemet. Der skal imidlertid være en ændring i de fleste symptombilleder efter 3 -5 behandlinger. Men har man lidt af nogle symptomer i flere år, tager det oftest også flere behandlinger at få bedret.\nDet tilrådes, at mennesker med kroniske smertetilstande, kroniske organsygdomme, eller med mangeårige symptombilleder at man fortsætter med lindrende eller forebyggende akupunkturbehandlinger. På den måde opretholdes balancen i kroppen, på mange måder som træning i et motionscenter. Der kan ved bedring godt tages en længere pause imellem behandlingerne på klinikken, men behandling og/eller selv-behandling (hør gerne mere herom ved din konsultation med Hong) kan afkorte et forløb og forebygge tilbagefald betydeligt.


De 10 bedste miljøvenlige hoteller i Province of Leinster\nBedste miljøvenlige hoteller i Province of Leinster, Irland\nMiljøvenlig hoteller i Province of Leinster\n17 af 1.756 ejendomme matcher dine filtre. Ryd alle filtre\nNr. 1 af 1.756 overnatningssteder i Province of Leinster med bedste værdi for pengene\nNr. 2 af 1.756 overnatningssteder i Province of Leinster med bedste værdi for pengene\nNr. 3 af 1.756 overnatningssteder i Province of Leinster med bedste værdi for pengene\nNr. 4 af 1.756 overnatningssteder i Province of Leinster med bedste værdi for pengene\nNr. 5 af 1.756 overnatningssteder i Province of Leinster med bedste værdi for pengene\nNr. 6 af 1.756 overnatningssteder i Province of Leinster med bedste værdi for pengene\nNr. 7 af 1.756 overnatningssteder i Province of Leinster med bedste værdi for pengene\nNr. 8 af 1.756 overnatningssteder i Province of Leinster med bedste værdi for pengene


BBC-interesse for dansk undervisning i genoplivning – BeredskabsInfo\nForsidenPræhospitalBBC-interesse for dansk undervisning i genoplivning\n18. december 2016 Morten Andersen Præhospital\nDansk Råd for Genoplivning – som BBC har kontaktet – fortæller, at tv-stationen har interviewet Freddy Lippert, som er medlem bestyrelsen for Dansk Råd for Genoplivning, kontaktperson for Det Europæiske Råd for Genoplivning (ERC) og direktør for Akutberedskabet i Region Hovedstaden. Kameraholdet har også mødt Rasmus, der har genoplivet sin mor.\nDerefter besøgte BBC en dansk folkeskole, hvor de blev introduceret til TrygFondens skoleindsats, som består af klassesæt med Mini Anne til træning af eleverne i HLR, undervisningsfilm, undervisningshåndbog og dilemmaspil. BBC har endvidere filmet eleverne i en 6. klasse, mens de blev undervist i TrygFondens Lommefilm-projekt ”Du kan redde liv”.\nInteressen fra BBC skal også ses i lyset af, at intet andet land har formået at tredoble overlevelsen efter hjertestop på så kort tid som Danmark. Dette skyldes ikke mindst de mange danskerne der træder til med genoplivning, når de bliver vidne til hjertestop.


Nomineret til Årets Fund: Hoften er blevet Walløes fordel - politiken.dk\nNomineret til Årets Fund: Hoften er blevet Walløes fordel\nHun er blandt de bedste kvindelige ungdomsspillere herhjemme og samler sin erfaring i internationale paraturneringer. 16-årige Sophie Walløe vil nå toppen både med og uden handikap.\nSophie Walløe har hoftedysplasi og kroniske smerter, men trodser sit handikap ved bordtennisbordet, hvor hun i dag er blandt de fem bedste i sin klasse på verdensplan.\nSophie Walløe har hoftedysplasi og kroniske smerter, men trodser sit handikap ved bordtennisbordet, hvor hun i dag er blandt de fem bedste i sin klasse på verdensplan. Foto: Skjoldjensen Anders Rye\nÅrets fund 21. dec. 2016 kl. 13.20\nSophie Amanda Walløe, født 14. april 2000. Hun bor i Søborg og spiller til daglig for Brønshøj Bordtennisklub.\nMellem folkeskolen og gymnasiet brugte hun et år i den østrigske eliteklub Linz AG Froschberg, hvor hun spillede som friskspiller og repræsenterede klubben i Bundesligaen.\nVed De Paralympiske Lege i Rio spillede hun sig til en fjerdeplads. I 2015 vandt hun sølv ved EM i parabordtennis og 4 titler ved DM i konventionel bordtennis.\nSophie Walløe stamper sin højre sko ned i gulvet i samme nu, hun sender serven hen over bordtennisbordet.\nDet hårde bump er en simpel måde at kamuflere lyden fra serven for modstanderen, men tricket gør sommetider ondt på det 16-årige bordtennistalent. Hun er født med hoftedysplasi i venstre side, som giver kroniske smerter og slidgigt. Et handikap, hun skal leve med hele livet.\nFra sidelinjen overses handikappet nemt, hvis ikke man ved, det er der.\nSophie Walløe halter en smule, når hun bevæger sig væk fra bordtennisbordet for at hente bolde, men på banen bevæger hun sig – for det utrænede bordtennisøje – akkurat så hurtigt som sin modstander. Handikappet begrænser dog reelt hendes balance og hurtighed.\nTurneringer for friskspillere er øverst på listen\nSophie Walløe blev nummer 4 i sin klasse ved dette års paralympiske lege, PL, i Rio og er blandt de 10 nominerede til Årets Fund for sine præstationer som paraidrætsudøver.\nMen for det 16-årige talent er de prestigefyldte mesterskaber i handikapbordtennis blot et skridt på vejen mod et større mål: at nå toppen i konventionel bordtennis.\nÅrets Fund - Bordtennis\nKilde: Politiken / Foto: Anders Rye Skjoldjensen Klip: Henrik Haupt\n»PL overgik alle mine forventninger. Det er det største, man kan opleve indenfor parabordtennis, og det kunne mærkes på stemningen. Alle brændte så meget for det«, siger hun og fortsætter:\n»Når jeg får de oplevelser og erfaringer inden for parabordtennis, så stræber jeg endnu mere efter at komme med til OL. Jeg går efter de store turneringer som friskspiller. Det er min førsteprioritet«.\nFrygtede at blive sat i bås\nSophie Walløe har trodset sit handikap, siden hun i 1. klasse tog battet i hånden i en kommuneturnering med sin sfo.\nGanske vist var hun lige blevet opereret for sin hoftedysplasi og sad i kørestol, men hun vandt alligevel turneringen mod de noget mere mobile modstandere. Hun blev bidt, begyndte til bordtennis og betragtede i starten ikke sig selv som begrænset blandt sine jævnaldrende.\nLæs også: Årets Fund: Landsholdshåb og OL-atleter nomineret\nFørst i 2013, da Dansk Handicap Idræts Forbund pludselig henvendte sig, måtte Sophie Walløe tage stilling til sit handikap. Paraidrætten kunne åbne dørene til de store mesterskaber, som er svære at nå i konventionel bordtennis, men hun frygtede til gengæld at blive sat i bås som handikappet. Et stempel, hun aldrig havde identificeret sig med.\n»Jeg troede, jeg skulle spille mod modstandere, der sad i kørestol på den anden side af bordet. Det kunne jeg slet ikke forholde mig til«, siger Sophie Walløe, der dog hurtigt fandt ud af, at det ikke forholdt sig sådan.\nTil daglig træner Sophie Walløe med spillere uden handikap, og da der er få kvindelige bordtennisspillere på højeste niveau herhjemme, træner hun ofte med drenge.\nTil daglig træner Sophie Walløe med spillere uden handikap, og da der er få kvindelige bordtennisspillere på højeste niveau herhjemme, træner hun ofte med drenge. Foto: Skjoldjensen Anders Rye\nWalløe er nummer 5 i verden\nDet 16-årige bordtennistalent spiller i dag i klasse 10 i parabordtennis. Det er den mindst handikappede gruppe, hvor modstanderne er oprejst og ifølge Sophie Walløe ikke adskiller sig synderligt fra friskspillere.\nPå nær den detalje, at de alle sammen er ældre og mere erfarne bordtennisspillere end hun, da Sophie Walløe spiller med som senior. Alligevel er hun i øjeblikket nummer 5 på verdensranglisten for sin klasse og har en helt anden status end i friskbordtennis.\n»Jeg spiller parabordtennis mod seniorer og blive nummer 4 ved de paralympiske lege, og så kommer jeg hjem, spiller normal bordtennis og er igen en i mængden, der træner for at blive blandt de 50 bedste i Europa. Det kan godt være svært at forholde sig til«, siger hun.\nDrømmer om både PL og OL\nHandikappet betyder, at Sophie Walløe har gode og dårlige perioder. Lige nu kan smerterne holdes på afstand, men de har før været tæt på at få hende til at droppe bordtennis. I foråret 2015 var det lige ved.\n»Jeg havde store smerter og en spillemæssigt dårlig periode. Det gjorde mig frustreret, og jeg var ikke motiveret for at spille, for jeg følte ikke, jeg var god nok eller kunne udvikle mig«, siger hun.\nNomineret til Årets Fund: Partnere med had og kærlighed\nOg selv om hun i dag er inde i en god periode, så kan hun stadig blive frustreret, hvis hun får smerter under en kamp. Generelt kan hun mærke, at smerterne i dag er blevet værre, end da hun begyndte at spille bordtennis, men det er umuligt at forudsige, om hoften en dag vil sige stop.\n»Det er svært at sige, hvor længe jeg kan blive ved. Så længe, jeg kan. Jeg ved ikke, om det er 2 eller 15 år«, siger hun.\nHendes næste mål er OL i Tokyo i år 2020. Hun drømmer om at kvalificere sig til både de olympiske og de paralympiske lege, og ved sidstnævnte går hun næste gang efter en medalje.\nÅrets Fund: Landsholdshåb og OL-atleter nomineret\nDanmarks ældste idrætspris\nSådan kåres Årets Fund\nDanmarks første grønne rejsemesse\nKom med på Politikens grønne rejsemesse, hvor vi inspirerer dig til din næste ferie\nBliv klogere på Årets Fund\nTidligere vindere af Årets Fund\nSiden 1929 har en række store navne fået karrierens første skulderklap med Politikens Årets Fund-pris. Men det kan også lade sig gøre at blive forbigået og alligevel ende som sportsstjerne.\nDet er altid et særligt privilegium at gennemgå årets store gennembrud af danske talenter, når vi vurderer kandidaterne til kåringen af Årets Fund. Endnu en gang efterlader de ti nominerede et samlet løfte om, at vi også i de kommende år kan se frem til danske toppræstationer på allerhøjeste internationale niveau.\nLone Hansen, Team Danmark\nBliv en del af Årets Fund\nVil du være med til at hylde og fejre nye unge sports talenter, når prisen Årets Fund bliver uddelt i PRESSEN i Politiken Hus?


Dansk svinekød på den japanske menu\nStore japanske kunder samarbejder med den danske branche om markedsføringen af dansk svinekød.\nJapan er et vigtigt marked for dansk svinekød. Japan er det største marked uden for EU, og med en eksportværdi på 3,6 mia. kr. i 2010 udgjorde svinekødseksporten alene en tredjedel af Danmarks samlede eksport til Japan.\nDenne position på det japanske marked er opbygget over en lang årrække, hvor der er skabt tætte relationer til kunderne i Japan. Kunderne er først og fremmest store forarbejdningsvirksomheder, der bruger danske råvarer til fremstilling af især forskellige baconprodukter men også andre forarbejdede kødprodukter. Disse relationer er bl.a. skabt gennem forskellige fondsstøttede aktiviteter.\n- Japan er et meget relationsbaseret marked, hvor kunderne lægger stor vægt på langvarige og loyale forbindelser til deres leverandører. Her er vi er med til at sikre, at der en dialog mellem de japanske kunder og den danske svinekødsbranche – og dermed et stabilt salg af dansk svinekød til Japan, siger Karsten Bruun Rasmussen, teamleder for markedsudvikling i Landbrug & Fødevarer.\nSamarbejder om markedsføring\nDe fondsstøttede aktiviteter er fokuseret på at skabe samarbejde mellem den danske svinekødsbranche med de japanske kunder om generel markedsføring af dansk svinekød. Mere konkret gælder det markedsføring af forarbejdede kødprodukter baseret på danske råvarer.\n- Sammen med de enkelte kunder fastlægger vi, hvad der skal laves af markedsføringsaktiviteter. Det kan for eksempel være butikskampagner, annoncering eller events i supermarkeder, fortæller Bruun Rasmussen.\nUdover den japanske forarbejdningsindustri samarbejdes også med foodservice-sektoren - restaurantkæder mv. - om at få mere dansk svinekød på menukortene.\nI begge tilfælde forsyner kunderne detailpakker og menukort med oplysning om, at der er brugt dansk svinekød. Dette er ikke et lovgivningskrav, men en tendens der har udviklet sig over de seneste 10 år. Den japanske forbruger lægger vægt på at kende til oprindelsen af fødevarerne med tanke på fødevaresikkerhed.\nSom supplement til markedsføringsaktiviteterne inviteres japanske kunder også til Danmark, for at lære mere om dansk svineproduktion og dansk svinekød.\n- Vi afholder hvert år ’Pork Academy’ i Danmark, hvor vi lærer de japanske kunder om den danske produktion i alle led, og hvor vi kan få en dialog med kunder om anvendelse af råvarerne. Desuden lærer de om, hvordan de anvender dansk svinekød bedst muligt, så de får mest muligt ud af det, fortæller Karsten Bruun Rasmussen.\nAt dansk svinekød værdsættes i Japan, fremgår af de imageundersøgelser, som jævnligt foretages.\n- Vi kan ikke konkurrere på prisen på det japanske marked, hvor vi er oppe imod store konkurrenter som USA og Canada, der kan eksportere og sælge deres svinekød billigere end den danske branche. Derfor skal vi være bedre på andre områder, først og fremmest kvalitet og fødevaresikkerhed. Og det et vi. Vores undersøgelser viser, at Danmark den foretrukne leverandør. På de fleste markeder foretrækker kunderne det lokalt producerede svinekød, som de anser for at være bedst, men i Japan vil industrikunderne hellere bruge dansk svinekød end japansk, fastslår Karsten Bruun Rasmussen.\nJapan er et højprismarked, det vil sige et marked hvor man får en bedre pris for den enkelte udskæring, end hvis svinekødet blev solgt på andre markeder. Samtidig er det et marked, der primært aftager de dyre udskæringer af grisen. Det skyldes blandt andet det japanske toldsystem, der foreskriver en mindstepris på importeret svinekød, hvis der ikke skal betales ekstra told.\n- Derfor er det typisk varer, som er afpudset og tilskåret med et stort arbejdsforbrug - så der er også rigtigt mange arbejdspladser i at eksportere til Japan. Hvis vi ikke havde haft det japanske marked gennem så mange år, ville der sandsynligvis ikke være lige så mange arbejdspladser tilbage på danske slagterier i dag. Samtidig har eksporten til Japan også været med til at udvikle den danske svinekødsbranches position på andre markeder, fordi dette koncept med at levere en ’højt forædlet’ kvalitet af råvarer, har kunnet overføres til andre markeder, slutter Karsten Bruun Rasmussen.